text:
Rudzi rwaIsrael
Rudzi rwemaJudha (Jews in English) rudzi rwevanhu vane madzitateguru akabva kunyika yeIsrael vari vanhu vakazvarwa nevanakomana gumi nevaviri vaJacob . Nhoroondo yerudzi urwu inotevedza madzibaba avo ane mazita akanyorwa muBhaibheri vanoti: Abraham; Isaac; naJacob. Abraham naSarah vakazvara mwanakomana anonzi Isaac uyo akazvarwa mumakore ekunge vose vakwegura. Uku kwakanga kuri kuzadziswa kwechivimbiso chaMwari pavakatuara naAbraham vachiti uchava nemwanakomana kuburikidza nomudzimai wako Sarah. Mwari vakaitawo zvimwe zvitsidzo kuna Abraham zvinosanganisira: kuti huwandu hwevana vake hucahava sejecha riri pamhenderedzo yegungwa; kuti Mwari vachapa nyika yeCanaan kuna Abraham nevana vake vaizotevera shure kwake; kuti Mwari vacharopafadza vana vaAbraham zita ravo rikaita mukurumbira; kuti avo vanoropafadza vana vechipikirwa vaAbraham navowo vacharopafadzwa; kuti avo vanotuka vana vaAbraham nanvowo vachatukwa.
Contents
Nhoroondo yaJacob[chinja | edit source]
Isaac akaroora Rebecca, vakazvara mapatya, mukuru ainzi Esau mudiki achinzi Jacob. Uyu mukomana mudiki ndiye akaenda pamberi pababa vake nounyegeri akakwanisa kuti baba vamupe ropafadzo dzedangwe dzaifanirwa kunge dzakagadzwa pamukoma wake Esau. Mushure mokunge aba maropafadzo sezvizvi, Jacob akatiza pamusha akanogara mumusha wemadziSekuru ake hanzvadzi dzaAmai vake. Ikoko Jacob akanoshandira Sekuru vake Laban zvichitevedza chivimbiso chekuti Jacob aizopihwa mukunda wavo Rachel kuti ave mukadzi wake. Pamusi wekuti chitsidzo chizadziswe, Laban akapinza mukunda mukuru Leah mumba maJacob, Leah akava ndiye mukadzi wekutanga waJacob. Mushure mezvo Jacob anonopopotana naLaban, vakazoguma vatenderana kuti Jacoab ashande mamwe makore masere kuti apihwe Rachel somukadzi wechipiri. Kwapera makore mazhinji Jacob akadzokera kumusha kwake kuCanaan mushure mokunge audzwa naMwari kuti achidzokera kwake. Pakuenda Jacob akanoenda nevarongo vaviri vaiva varandakadzi vemadzimai ake Leah naRachel. Leah naRachel vakapa Jacob varongo ava kuti vagozvarira Jacob vana. Jacob akava baba wevanakomana gumi nevaviri.
Jacob vanakomana vake vakayambukira kuEgypt vachitsvaga chokudya mumwaka wenzara. KuEgypt vanoyamurwa naJoseph mwanakomana waJacob uyo akanga atengeswa nevakoma vake muhuranda. Panguva iyoyo Joseph akanga otonga segurukota reEgypt anorayira vakoma vake kuti vanounza baba vake nemhuri yose - mambo weEgypt anovagamuchira zvakanaka fani achivapa dunhu reGoshen kuti vagareko nezvipfuwo zvavo. Joseph nevakoma vake vanofa vachisiya mhuri dzavo dzichigara muEgypt. Kwapera makore mazhinji, kunouya mumwe mambo akanga asingazive utongi hwaJoseph uye chirangano chaivepo nerudzi rwemaJudha. Mambo aitya kuti vana vaIsrael vakanga vawanda zvokuti muhondo aizogona kukurirwa kana maJudha vakabatana nevavengi vake. Saka mambo anoranga nemachinda ake kuti vabate maJudha kuvaita varanda vachikanya zvidhinha nokuita mamwe mabasa amambo Pharaoh. Panguva iyoyi vana vaIsrael vanochema kuna Mwari, ivo Jehovha vachibva vamutsa Moses kuti atungamire rudzi rwaIsrael kubva muEgypt kuenda kunyika yechipikirwa yeCanaan. Urwu ndirwo rudzi rwakatungamirwa naMoses kubuda muEgypt rwudzi urwu rwakapiwa Mitemo gumi yaMwari iyo yaidzidziswa naMoses apo akabva kunosangana naMwari pagomo reSinai.
Mharadzirwa yemaJudha[chinja | edit source]
Kune maJudah achiriko anogara munyika yeIsrael inova nzvimbo yavanokoshesa senyika yechipikirwa chakaitwa pakati paMwari namadzibaba avo. MaJudah akawanda vakapararira Pasirose vaine hugari hwakawanda munyika dzinoti: USA; France; United Kingdom; Russia Argentina; Brazil nedzimwewo nyika. Pachinyorwa chino mazwi anoti mharadzirwa yemaJudha (Jewish Diaspora) ari kureva vanhu vose veRudzi rwaIsrael vanogara mune dzimwe nyika dzisiri Israel. Kuno kuAfrica maJudha vane hugari hwakawanda kunyanya muSouth Africa; hugari hwavo hunoda kusvika 71,100 munyika iyi. MuSouth Africa maJudah vakauya panguva yekupambwa kwenyika iyi, vamwe vachizouya munguva yohutongi hwevachena. Kune maJudah ari muSouth Africa akabva kuRussia uye kunyika dziri kumavirira kweRussia. Nyika idzi dzinosanganisira Lithuania; Poland; Estonia neLativia.
- Mugore 722 BC mawuto amambo weAssiriya akarwisa Israel akaikurira - nyika yamambo akakurirwa yaiva kumaodzanyemba weIsrael yatinoziva nhasi - northern kingdom. Mushure mezvi marudzi gumi vaigara munyika yamambo weIsrael vanodzingwa kubva munyika mavo, apo mambo weAssyria anovamwararidza mumatunhu enyika yake.
- Mumakore 597 na586 BC, Nebuchadnezzar mambo weBabylon anorwisa Judaea achibva aikurira. Mushure mezvo Nebuchadnezzar anodzinga vanhu veJudea achinovagarisa muhutapwa kuBabylon. Vari kuBabylon maJudha vanotenderwa kugara mumana mamwe nerudzi rwavo vasina kumwararidzwa.
- Mushure memakore makumi masere muhutapwa hweBabylon, Cyrus mambo wePersia anotendera vanhu vakabva Judea kuti vadzokere kunyika kwavo. Vakadzokerera panguva iyoyi vanosanganisira Ezra naNehemiah. Asi kune vamwe maJudha vasina kudzokera kumusha, ava vakasarudza kuramba vari muBabylon makare.
- Munguva iyo nyika yeIsrael yakanga iri pasi pehutongi hwemadzimambo ePersia neGreece, maJudha vakanga vachitenderwa kutevedza tsika dzemadzibaba avo, uye vachirarama zvinoenderana nemitemo yechinamato chavo. Zvinonzi vamwe vavo katendeukira kune zvimwe zvinamato; vamwe vakatanga kusanganisa tsika yokunamata Yahweh nokunamata vamwe vamwari. Asi chikamu chihombe ndicho cheavo vakaramba vachinamata netsika dzechiJudha vachitevedza zvinyorwa zveTorah.
- Mugore 63 BC Judea yakapambwa ikava nyika yaitongwa nemakurukota eVaRoma. Vatongi veChiRoma vakanga vaine hutsinye samare, vaitora mari zhinji kubva kumaJudha yavairipiswa semitero. Mugore 70 AD vagari veJudea vakapanduka vakamutsa chimurenga chekuda kusvisunungura kubva pahutapwa hwevatongi veChiRoma. Chimurenga ichi chakakundika, mawuto emaJudha vakaurawa, vamwe vakatizira kumakomo kwavaigara mugona reMasada. VaRoma vakakomba gona reMasada kwemakore maviri, vanhu vakapoteramo vakange vave kuziya nenzara mugore 73 AD. Asi kunonzi vanhu vakahwanda kuMasada vakasarudza kuzviuraya pane kuzvipira kuti vaurawe neVaRoma. VaRoma vakaparadza Jerusalem panguva iyoyi, vakatora Judea seimwe yematunhu aiva pasi pamambo weVaRoma.
- Saka mushure megore 73 AD, nhoroondo yemaJudha inenga yotaurwa ichionesa ruzhinji rwavo vapararira munyika dzeAfrica, Asia, uye Europe.
MaJudah muZimbabwe[chinja | edit source]
MaJudah akauya muZimbabwe panguva yakauya Varungu ndokuumba Chita chavo chemaJudah mugore ra 1895. Ichi chita chaitungamirwa naJoe van Praagh akava Mayor wechiJudah wekutanga muguta reHarare. Milton Park muHarare ine mugwagwa wakapiwa zita raJoe van Praagh. MuGuta reKadoma kwakambova naMayor wechiJudah akagadzwa mugore ra1956; murume uyu ainzi Robert Sternberg.
Hugari hwemaJudah munyika yeZimbabwe hwaderera kubva pahwaive panguva yeRusununguko. Vamwe vavo vakatamira kuSouth Africa, vamwe vachienda kuIsrael, USA nekuEurope. MaJudah anozivikanwa munhoroondo yeZimbabwe anosanganisira: Alfred Beit; Dr Michael Gelfand; Professor Laurence Levy; Joe van Praagh; B.S Leon; Sam Levy; Gary Thompson nevamweyo.
Nobel Prize[chinja | edit source]
Mubayiro weNobel Prize wakavambwa mugore ra1901 nemururme ainzi Alfred Nobel akazvarwa kunyika yeSweden. Mibayiro yezvikamu zvinoti: Physics, Chemistry, Physiology or Medicine, Literature, and Peace yakatanga kupiwa mugore ra1901. Peace Prize inopiwa kuOslo, Norway, mimwe mibayiro inopiwa kuStockholm, Sweden. Kunonzi chikamu gumi nemanomwe kubva muzana (18%) chemibayiro yeNobel Prize chakatorwa nemaJudah kubva pakavambwa mibayiro iyi.
Rushigido rwemaJudah[chinja | edit source]
Rushigido kana kuti Holocaust kuChirungu raiva jambwa rokuurayiwa kukuru kwemaJudah munguva yakarwiwa Hondo yePasirose yeChipiri. Urwu rushambwa rwakatungamirwa naAdolf Hitler neBato reNazi avo vakakonzera kuurayiwa kwemaJudah vaigara muGermany nevamwe vaigara kune mamwe matunhu akanga akapambwa neGermany munguva iyi kuEurope. Nyanzvi dzenhoroondo dzine fungidziro yokuti maJudah vakaurayiwa nejambwa iri vakasvika mamiriyoni matanhatu (6m). Shoko rekuti Holocaust rinoreva burnt whole, saka kwedu kuChiShona kwanzi rushigido kureva kuti muviri wemunhu waipiswa zvakaperera. Kushigida kana kushikita - to burn utterly.


c: text/html

text:
Ads / Pub
ATR 42-500 72-500 Pack FSX & P3D
Heino zvichida pasuru zvikuru zvakakwana FREEWARE nokuda ATR 42-500 uye 72-500 iripo nhasi. ATR rinoreva "Regional Transport Aircraft" Franco-Italian kambani ane dzimbahwe iri kuToulouse (ndiro zvakare dzimbahwe Rikoooo.com). ATR ndege dziri kuoneka munyika yose achibudirira zvikuru. rongedza Izvi zvinosanganisira mienzaniso miviri (42 uye 72) nehama dzinokwana 31 textures (repaints) pamwe munhu zvichienderana uye rakasiyana kurira, rakapotsa Cockpit uye 2D emadziro, Animations, 3D kabhini nokuda ATR 72, textures vane chitsama nzvimbo ine, usiku textures, mutakurwi achishevedzera mune nyaya mutsaona kana tsaona kana zvakaoma kumhara, yaisanganisira pamwe GPWS, GPS, functionnal autopilot, aisvuta zvinokonzerwa, manual, mapepa.
Repaints nyora:
Attention tapota cherechedza kuti panova tsikidzi pamwe FSX / P3D muna chaivo Cockpit (VC) kaviri pombi Jehovha kubatwa (kiibhodhi) kubvisa ichisvota mativi (ona mufananidzo pazasi):
Repaints nyora:
Attention tapota cherechedza kuti panova tsikidzi pamwe FSX / P3D muna chaivo Cockpit (VC) kaviri pombi Jehovha kubatwa (kiibhodhi) kubvisa ichisvota mativi (ona mufananidzo pazasi):
Size 75.3 MB
Downloads 46 914
Created 03-04-2015 12: 07: 11
Akachinja 30-05-2015 17: 17: 26
rezinesi
Freeware
Auto-gadza: Installer VERSION 2
3D Virtual Cockpit
Port-Over FS2004 (pasina DXT10)
Wedzerai-mberi kunoenderana FSX & FSX-Steam & Prepar3D v1 (v2 & 3 kuedza)
Ads / Pub

robotstxt: allowed

filter: keep


text:
Njodzi Dzinongoitika Dzega—Dzinoratidza Kuti Mwari Ane Utsinye Here?
ZVINOTAURWA NEVAMWE: “Mwari ndiye ari kutonga nyika saka ndiye ari kukonzera njodzi dzinongoitika dzega, zvichireva kuti ane utsinye.”
ZVINOTAURWA NEBHAIBHERI: “Nyika yose iri musimba reakaipa.” (1 Johani 5:19) “Akaipa” uyu ndiani? Bhaibheri rinoti ndiSatani. (Mateu 13:19; Mako 4:15) Izvozvo hazvina musoro here? Funga izvi: Kana Satani ari iye mutongi wenyika, saka ndiye ari kunyengera vanhu kuti vangozvifunga ivo chete, vave nemakaro uye vave nemafungiro akaipa. Izvi hazvitibatsiri here kunzwisisa kuti nei vanhu vachitadza kutarisira pasi rino zvakanaka? Nyanzvi dzakawanda dzinonyevera kuti, kutadza kutarisira pasi kuri kuitwa nevanhu kunogona kukonzera njodzi dzinongoitika dzega, kana kudziwedzera uye kungaitawo kuti zvive nyore kuti vanhu vakuvadzwe padzinoitika.
Saka nei Mwari achirega Satani achinyengera vanhu saizvozvo? Tinowana mhinduro yacho pane zvakaitika kuvabereki vedu vokutanga avo vakapandukira Mutongi wavo Mwari. Kubva ipapo vakawanda vari kurambawo kutongwa naMwari. Kuramba kutongwa naMwari uku kwakaita kuti vanhu vari munyika vave pasi peutongi hwemuvengi waMwari, Satani. Ndokusaka Jesu akadana Satani kuti “mutongi wenyika.” (Johani 14:30) Satani acharamba achitonga nokusingaperi here? Kwete!
Jehovha * haana kupira gotsi kutambura kuri kukonzerwa naSatani. Chokwadi ndechokuti, Mwari anorwadziwa nokutambura kwevanhu. Somuenzaniso, Bhaibheri parinotaura nezvematambudziko aisangana nevaIsraeri rinoti nezvaMwari: “Pakutambudzika kwavo kwose naiyewo akanga achitambudzika.” (Isaya 63:9) Nemhaka yengoni dzake, Mwari akaronga kuti abvise utongi hweutsinye hwaSatani munguva pfupi iri kuuya! Akagadza Mwanakomana wake Jesu Kristu kuti ave Mambo akanaka anoita zvakarurama nokusingaperi.
KUBATSIRWA KWAUNOITWA: Kunyange zvazvo utongi hwaSatani hwatadza kudzivirira vanhu panjodzi dzinongoitika dzega, utongi hwaJesu huchavadzivirira. Jesu akambodzivirira vadzidzi vake padutu rine simba. Nhoroondo yeBhaibheri inoti: “Akatuka mhepo yacho, akati kugungwa: ‘Shii! Nyarara!’ Zvino mhepo yacho yakadzikama, kudzikama kukuru kukavapo.” Vadzidzi vakabva vati: “Iyeyu anombova ani, nokuti kunyange mhepo negungwa zvinomuteerera?” (Mako 4:37-41) Nyaya iyi inotipa chivimbo chokuti Jesu achadzivirira vanhu vose vanoteerera paanenge ava kutonga saMambo.—Dhanieri 7:13, 14.
^ ndima 5 Jehovha ndiro zita raMwari rinotaurwa muBhaibheri.


text:
Simba reNhekairo
Muchidzidzo fundoyetsimba, Simba reNhekairo (kinetic energy in English) zvinoreva simba rinokonzera mitumbi kufamba kana kuti simba riri kukonzera mutumbi kufamba.
Simba reNhekairo rinometsurwa neenzane inotevera:
Simba reNhekairo = (m x v2)/2
Kupiwa Kwezita[chinja | edit source]
Shoko rokuti kutekaira rinoreva kufamba kumutauro wechiBudya chinotaurwa kwaMutoko. Saka shoko rokuti nhekairo ndiro riri kuturikirwa pano kureva motion or movement kuEnglish.
- Kana rhekeni yatakura dombo pachikumbha igochitatamurwa inenge yave nesimba rechakunga. Paya pokuti dombo raradanurwa , simba rechakungariri parhekeni rinoshanduka kuva simba renhekairo.


text:
Mari
Mari (money in English) inzira yekupima nayo hukoshi hwezvinhu zvinotengeseranwa zvinosanganisira, nhumbi, mhuka, mudziyo, basa, hushumiri nezvimwewo zvinotengwa nemuripo wemari. Makaerkare vanhu vaitengeserana vachipanana zvinhu zvacho chaizvo zvinodiwa, sokuti aive nechibage aikwanisa kuripa vamushandira kumunda nechibage chakare.
Nokufamba kwenguva vanhu vakatanga kutenga nemari yaigadzirwa nesimbi kana nezvimwe zvishongo zvaikosheswa panguva iyoyo. apkushanda kwemari, chinhu chinopiwa hukoshi hunoenderana nehuremu uye basa rakashandwa kuti chinhu ichi chivepo. Mutengo unotarwawo zvichienderana nekuti chinhu ichi chinowanikwa kana kushayika zvakadii.
Mamwe Mazita emari ndiwo anoti: mbong'o, shagi, mashereni.
Kubatwa nekurongwa kwemashandisirwo emari kunonzi Muduso - muZimbabwe Tendai Biti ndiye gurukota rinowona nezveMuduso - inonzi Finance kuEnglish.
- Kuripira kana kudusira (pay).
- Rudungo kana rubatso (pledge) apa kureva mari yakavimbiswa kupiwa kubasa riripo pangava paKereke kana pamusha. Vamwe vatauri vanoti pinyoro kureva rudungo - iri izwi rinobva kuchiPortuguese chinoti penhor.
- Homwe, hombodo, mbudu, nyede mazwi anoreva panobangirwa mari kana zvimwe zvakakosha. Rimwe remazwi aya rinokwanisa kushanda kuturikira chinonzi fiscal, kana fiscus kuEnglish. Izwi rokuti fiscus ndere Latin rinoreva purse or basket made of twigs in which money is kept.
- Ronza (deposit money in account or bank)
- Mupambadzi makusha kana chikushumuri(Spendthrift, a pesron who spends money in an extravagant or wasteful way) zvichireva munhu anokusha mari achishandisa zvinju nhando.
- Chiyamukuro kana chituso (reward or return for labor expended).
- Kutapura (to draw form a supply).
Nhoroondo[chinja | edit source]
- Mhita (bead used as currency) ichi chaiva chuma chaishandiswa semari makare-kare.
- Masunhwa (Deductions made beforehand; Levy) apa kusunha kunoreva kubvisirwa mari pamuhoro webasa iyo mari isati yasvika kumwene wayo.
- Kuita musomorera (pay by installment)
- Kusenengedza kana kudodoredza ( save one by one or little by little).
Mamwe Mazwi[chinja | edit source]
- Kuripa (to pay - generally in the sense of paying a fine, not of paying for goods or wages).
- Kutera kana kupeta (to pay tax).
- Kubhadhara (to make payment).
- Kudusa kana kutusa (to pay a reward).
- Mubairo kana chituso (reward paid).
- Kurozva (to fail to give back something).
Tsika[chinja | edit source]
- Ruomera, rutsuta kana utsuta (stinginess) apa kureva munhu anonyima kana asingadi kushandisa mari - uyu munhu anonzi akaomera. Kuomera sechapungu chisingadonhedzi munhenga.
- Kuunzika kana kuunganidza (to accumulate, heap together, gather together).
- Kutsivira (to pay back, compensate, make restitution) apa kureva kudzorera zvemumwe zvakarasika kana kukuvara; kudzorera zvanga zvabiwa.
- Kuposhana kana kuposana (to borrow from and lend to one another) apa kureva kukweretana ingava mari kana nhumbi. Pada mashoko aya anokwanisa kuzoshanda kuturikira trade kana exchange. Uku kunonzi kuposa kana kuposha.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
20 Zvino Bheni-hadhadhi+ mambo weSiriya akaunganidza mauto ake ose ehondo nemadzimambo makumi matatu nemaviri aaiva nawo+ nemabhiza+ nengoro,+ akaenda, akakomba+ Samariya,+ akarirwisa.
2 Akabva atuma nhume+ kuna Ahabhi mambo waIsraeri aiva kuguta. Akati kwaari: “Zvanzi naBheni-hadhadhi,
3 ‘Sirivha yako nendarama yako ndezvangu, madzimai ako nevanakomana vako, vakanaka kwazvo, ndevangu.’”+
4 Mambo waIsraeri akapindura akati: “Ndiri wenyu pamwe chete nezvinhu zvangu zvose sezvamataura, ishe wangu mambo.”+
5 Gare gare nhume dzacho dzakadzoka dzikati: “Zvanzi naBheni-hadhadhi, ‘Ndakakutumira shoko ndichiti: “Uchandipa sirivha yako nendarama yako nemadzimai ako nevanakomana vako.
6 Asi panenge panguva ino mangwana ndichatuma vashandi vangu kwauri, vachanyatsotsvaka mumba mako nedzimba dzevashandi vako; uye vachatora zvose zvinofadza+ maziso ako nemaoko avo, voenda nazvo.”’”
7 Mambo waIsraeri akabva ashevedza varume vakuru vose vomunyika yacho+ akati: “Ndapota, cherechedzai muone kuti munhu uyu ari kutsvaka dambudziko;+ nokuti akatumira shoko kuti atore madzimai angu nevanakomana vangu nesirivha yangu nendarama yangu, uye handina kuramba nazvo.”
8 Varume vakuru vose nevanhu vose vakabva vati kwaari: “Musateerera, uye musabvuma.”
9 Naizvozvo akati kunhume dzaBheni-hadhadhi: “Itii kunashe wangu mambo, ‘Ndichaita zvose zvamakatumira mushandi wenyu pakutanga; asi chinhu ichi handikwanisi kuchiita.’” Nokudaro nhume dzacho dzakaenda dzikadzoka neshoko kwaari.
10 Zvino Bheni-hadhadhi akamutumira shoko akati: “Vanamwari+ ngavandiitire saizvozvo, uye ngavawedzere pazviri saizvozvo,+ kana guruva reSamariya richizokwana kuti munhu wose anonditevera anokore tsama!”+
11 Mambo waIsraeri akapindurawo akati: “Imi, taurai naye kuti, ‘Uya ari kusungira+ zvokurwa nazvo ngaarege kuzvirumbidza souya ari kuzvisunungura.’”+
12 Paakangonzwa shoko iri, iye nemadzimambo acho pavakanga vachinwa+ vari mumatumba, akabva ati kuvashandi vake: “Gadzirirai!” Ivo vakatanga kugadzirira kuti varwise guta racho.
13 Zvino mumwe muprofita akaswedera kuna Ahabhi mambo waIsraeri+ akabva ati: “Zvanzi naJehovha,+ ‘Waona boka guru revanhu iri rose here? Tarira ndichariisa muruoko rwako nhasi, uye uchaziva kuti ndini Jehovha.’”+
14 Ahabhi akabva ati: “Muchishandisa ani?” iye akati: “Zvanzi naJehovha, ‘Ndichishandisa majaya emachinda ematunhu.’” Akazoti: “Ndiani achatanga kurwa kwacho?” iye akati: “Ndiwe!”
15 Zvino akaverenga majaya emachinda ematunhu, akava mazana maviri nemakumi matatu nemaviri;+ uye akazoverenga vanhu vose, vanakomana vaIsraeri vose, zviuru zvinomwe.
16 Vakatanga kubuda masikati Bheni-hadhadhi paakanga achinwa achidhakwa+ ari mumatumba, iye pamwe chete nemadzimambo acho, madzimambo makumi matatu nemaviri akanga achimubatsira.
17 Majaya+ emachinda ematunhu acho paakatanga kubuda, Bheni-hadhadhi akabva atuma nhume; uye dzakauya dzikamuudza, dzichiti: “Kune varume vabuda muSamariya.”
18 Iye akati: “Kunyange vabudira rugare, vabatei vari vapenyu; kana kuti kunyange vabudira kurwa, imi vabatei vari vapenyu chete.”+
19 Ava ndivo vakabuda muguta, majaya emachinda ematunhu acho nemauto ehondo aiva shure kwawo.
20 Zvino mumwe nomumwe akatanga kuuraya munhu wake; vaSiriya+ vakatiza,+ uye vaIsraeri vakavatevera, asi Bheni-hadhadhi mambo weSiriya akatiza ari pabhiza pamwe chete nevatasvi vemabhiza.
21 Asi mambo waIsraeri akabuda, akaramba achiparadza mabhiza nengoro,+ uye akauraya vaSiriya vakawanda kwazvo.
22 Gare gare muprofita+ wacho akaenda kuna mambo waIsraeri akati kwaari: “Enda unova nesimba,+ ucherechedze uye uone zvauchaita;+ nokuti pakutanga kwegore mambo weSiriya achauya kuzokurwisa.”+
23 Zvino vashandi vamambo weSiriya vakati kwaari: “Mwari wavo ndiMwari wemakomo.+ Ndokusaka vakatikunda. Naizvozvo ngatirwei navo panyika yakati sandara, tione kana tisingazovakundi.
24 Itai chinhu ichi: Bvisai madzimambo acho,+ mumwe nomumwe panzvimbo yake, muise magavhuna panzvimbo dzawo.+
25 Imi verengai uto rehondo rakaenzana neuto renyu rehondo rakafa, bhiza panzvimbo yebhiza, ngoro panzvimbo yengoro; uye ngatirwei navo panyika yakati sandara, tione kana tisingazovakundi.”+ Naizvozvo akateerera inzwi ravo akaita saizvozvo.
26 Zvino pakutanga kwegore Bheni-hadhadhi akaunganidza vaSiriya,+ akaenda kuAfeki+ kuti anorwa naIsraeri.
27 Vanakomana vaIsraeri vakanga vaunganidzwa vakapiwa mbuva,+ vakatanga kubuda kuti vasangane navo; uye vanakomana vaIsraeri vakadzika musasa pakatarisana navo vakaita semapoka maviri maduku embudzi, vaSiriya zvavakanga vakazadza nyika yose.+
28 Munhu waMwari wechokwadi+ akabva aswedera pedyo akataura namambo waIsraeri, akati: “Zvanzi naJehovha, ‘Nokuti vaSiriya vati: “Jehovha ndiMwari wemakomo, haasi Mwari wemapani,” ndichaisa boka guru revanhu rose iri muruoko rwako,+ uye imi muchaziva kuti ndini Jehovha.’”+
29 Vakaramba vakadzika musasa kwemazuva manomwe, ava vari pakatarisana neavo.+ Pazuva rechinomwe kurwisana kwakatanga; vanakomana vaIsraeri vakauraya vaSiriya, varume vaifamba netsoka zviuru zana pazuva rimwe chete.
30 Vaya vakanga vasara vakatizira kuAfeki,+ kuguta; rusvingo rukawira varume zviuru makumi maviri nezvinomwe vakanga vasara.+ Asi Bheni-hadhadhi akatiza,+ akazopinda muguta, muimba yomukatikati.+
31 Naizvozvo vashandi vake vakati kwaari: “Tarirai zvino, takanzwa kuti madzimambo eimba yaIsraeri madzimambo ane mutsa worudo.+ Tapota, regai tisunge masaga+ muzviuno+ zvedu uye tisunge tambo mumisoro yedu, tiende kuna mambo waIsraeri. Zvichida achachengetedza mweya wenyu uri mupenyu.”+
32 Naizvozvo vakasunga masaga muzviuno zvavo, vakasunga tambo mumisoro yavo, vakapinda maiva namambo waIsraeri vakati: “Zvanzi nomushandi wenyu Bheni-hadhadhi, ‘Ndapota, regai mweya wangu urarame.’” Iye akati: “Achiri mupenyu here? Iye ihama yangu.”
33 Naizvozvo varume+ vacho vakafunga kuti inenji, vakakurumidza kufunga kuti ndizvo zvaazvisarudzira, vakati: “Bheni-hadhadhi ihama yenyu.” Iye akati: “Endai munomutora.” Bheni-hadhadhi akabva abuda akaenda kwaaiva; uye akabva amuita kuti akwire mungoro.+
34 Zvino Bheni-hadhadi akati kwaari: “Ndichadzosa maguta+ akatorwa nababa vangu kuna baba vako; uye uchazviitira migwagwa muDhamasiko sezvakaita baba vangu muSamariya.”
Ahabhi akati: “Ini ndichakurega uchienda kana taita sungano.”+
Naizvozvo akaita sungano naye, akamurega achienda.
35 Zvino mumwe murume wevanakomana vevaprofita+ akati kushamwari yake arayirwa+ naJehovha: “Ndapota, ndirove.” Asi murume wacho akaramba kumurova.
36 Naizvozvo akati kwaari: “Nokuti hauna kuteerera inzwi raJehovha, tarira uri kubva kwandiri, uye shumba ichakuuraya.” Pashure paizvozvo akabva kwaari, shumba+ ikamuwana, ikamuuraya.+
37 Akawana mumwe murume akati: “Ndapota, ndirove.” Naizvozvo murume wacho akamurova, akamurova akamukuvadza.
38 Muprofita wacho akabva aenda, akanomirira mambo pedyo nomugwagwa, akaramba akazvisunga kumaziso kwake nejira kuti arege kuzivikanwa.+
39 Zvino mambo zvaakanga achipfuura, akashevedzera kuna mambo akati:+ “Mushandi wenyu akaenda kwainyanya kurwiwa; uye tarirai! kwaiva nomumwe murume aibva kwairwiwa, akauya nomumwe murume kwandiri akabva ati, ‘Rinda murume uyu. Kana akangoshayikwa chete, mweya wako+ uchatsiva mweya wake,+ kana kuti zvimwe ucharipa netarenda resirivha.’+
40 Zvino mushandi wenyu paakanga achishanda pano nepapo, iye akabva anyangarika.” Mambo waIsraeri akati kwaari: “Ndizvo zvauchatongerwa. Wazvitonga pachako.”+
41 Akabva akurumidza kubvisa mucheka pamaziso ake, mambo waIsraeri akamuziva, kuti aiva wokuvaprofita.+
42 Zvino akati kwaari: “Zvanzi naJehovha, ‘Nokuti wakarega murume wandakatsaura kuti aparadzwe+ achibva muruoko rwako, mweya wako uchatsiva mweya wake,+ uye vanhu vako vachatsiva vanhu vake.’”+
43 Mambo waIsraeri akabva aenda akananga kumba kwake, akafundumwara uye akasuruvara,+ akasvika kuSamariya.+
Tumirawo vamwe
Tumirawo vamwe
1 Madzimambo 20
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=11&Chapter=20&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D20%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
7 Naizvozvo, vadiwa, zvatiine zvipikirwa+ izvi, ngatizvichenesei+ pazvinhu zvose zvinosvibisa nyama nomudzimu,+ tichikwanisa utsvene pakutya Mwari.+
2 Tiwanireiwo nzvimbo mumwoyo menyu.+ Hatina kuitira munhu zvakaipa, hatina kushatisa munhu, hatina watakadyeredzera.+
3 Handitauri izvi kuti ndikupei mhosva. Nokuti ndambotaura kare kuti muri mumwoyo medu kuti mufe uye kuti murarame pamwe chete nesu.+
4 Ndine rusununguko rukuru rwokutaura nemi. Ndinozvirumbidza kwazvo pamusoro penyu.+ Ndakazara nokunyaradzwa,+ ndiri kufashukira nomufaro pakutambudzika kwedu kwose.+
5 Chokwadi, patakasvika kuMakedhoniya,+ nyama yedu haina kumbozorora,+ asi takaramba tichitambudzika+ munzira dzose—kunze kwaiva nokurwa, mumwoyo maiva nokutya.
6 Kunyange zvakadaro, Mwari anonyaradza+ vakasuruvara, akatinyaradza nokuvapo kwaTito;
7 kwete nokuvapo kwake kwoga, asiwo nokunyaradza kwaakanga anyaradzwa nakwo pamusoro penyu, sezvaakatiunzirazve shoko+ rokundisuwa kwenyu, rokundichema kwenyu, rokundishingairira kwenyu; zvokuti ndakafarazve.
8 Nokudaro kunyange kana ndakakusuruvarisai netsamba yangu,+ handizvidembi. Kunyange ndakambozvidemba pakutanga, (ndinoona kuti tsamba iyoyo yakakusuruvarisai, asi zvaiva zvenguva duku,)
9 zvino handifari nokuti makangosuruvariswa, asi nokuti makasuruvariswa kuti mupfidze;+ nokuti makasuruvariswa sezvinodiwa naMwari,+ kuti murege kukuvadzwa muzvinhu zvose nokuda kwedu.
10 Nokuti kusuruvara sezvinodiwa naMwari kunoita kuti pave norupfidzo runotungamirira kuruponeso rusingazodembwi;+ asi kusuruvara kwenyika kunoita kuti pave norufu.+
11 Nokuti, tarirai! chinhu ichochi, iko kusuruvariswa kwenyu sezvinodiwa naMwari,+ kuti kwakaita kuti muve vomwoyo wose zvikuru sei, pakuzvichenesa kwenyu, pakutsamwa, pakutya, pakusuwa, pakushingaira, pakururamisa zvakaipa!+ Muzvinhu zvose makazviratidza kuva vakachena panyaya iyi.
12 Chokwadi, kunyange ndakakunyorerai, handina kuzviitira munhu akaita zvakaipa zvacho,+ kana akaitirwa zvakaipa, asi kuti kuva vomwoyo wose kwenyu nokuda kwedu kuratidzwe pachena pakati penyu pamberi paMwari.
13 Ndokusaka takanyaradzwa.
Zvisinei, kuwedzera pakunyaradzwa kwedu takafarazve nokuda kwomufaro waTito, nokuti mwoyo+ wake wakamutsidzirwa nemi mose.
14 Nokuti kana paine kuzvirumbidza chero kupi zvako kwandakaita kwaari pamusoro penyu, handina kunyadziswa; asi sezvatakataura zvinhu zvose kwamuri muchokwadi, saizvozvowo kuzvirumbidza+ kwedu pamberi paTito kwakava kwechokwadi.
15 Uyewo, rudo rwake rukuru, rwakakura kwazvo kwamuri, sezvaanoyeuka kuteerera+ kwenyu mose, kumugamuchira kwamakaita muchitya uye muchidedera.
16 Ndinofara kuti munzira dzose ndive akashinga kwazvo nokuda kwenyu.+
Tumirawo vamwe
Tumirawo vamwe
2 VaKorinde 7
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=47&Chapter=7&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D47%26Chapter%3D7%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
WASHINGTON —
Muzvinafundo munyaya dzemagariro evanhu, VaGordon Chavunduka, vashaya neChishanu muHarare mushure mekurwara nechirwere chegomarara.
Mutauriri wemhuri yekwaChavunduka, Va Chris Mbanga, vanoti VaChavunduka vaendeswa kuchipatara neChishanu uko vazoshayira.
VaChavunduka, avo vanga vari mutungamiri wesangano reZimbabwe National Traditional Healers’ Association, vakaita mutungamiri mutema wechipiri we University of Zimbabwe kubva muna 1992 kusvika muna 1996, vachitora basa rakasiyiwa naProfessor Walter Kamba, avo vakava munhu mutema wekutanga kutungamira chikoro chikuru chenyika.
VaChavunduka vakasiya basa rekuva mukuru weUniversity of Zimbabwe vachinyunyuta kuti vezvematongerwo enyika vakanga vovhiringa maitiro avo basa.
VaChavunduka vanga vari nhengo yeMDC-T.
Mutauriri weMDC-T, VaDouglas Mwonzora, vanoti bato ravo rarasikirwa negamba rakabatsira zvikuru mukuunza gwara rekutevedzera muchirongwa chekuregererana nekuva nerunyararo munyika.
VaChavunduka, avo vanga vava nemakore makumi masere nerimwe ekuberekwa, vasiya mudzimai nevana vashanu, vanosanganisira mutori wenhau, Alice Chavunduka.


text:
NYAYA DZOMUBHAIBHERI DZOKUDZIDZA
Nyaya dzomuBhaibheri Dzokudzidza
Dzidza Kuti Ungava Sei Nengoni
Dzidza nezvomuSamariya akanaka anotaurwa nezvake naJesu. Dhaunirodha nyaya yacho, verenga nyaya yacho yomuBhaibheri uye mupfungwa dzako nyaya yacho ngaiite sokunge iri kutoitika!
Dzimwe Nyaya Pachikamu Chino
Ukatsiurwa Teerera Uchizvininipisa
Ungadzidzei pane zvakaitwa naNatani paaitsiura Dhavhidhi?
Ngwarira Kuti Usava Nezvido Zvakaipa
Ita basa iri, uye ita sokunge uri kuona zvaiitika panyaya yaDhavhidhi naBhati-shebha. Tinodzidzei?
Mwari Anoporesa Hezekiya
Verenga nyaya iyi yomuBhaibheri woona kuti ingakubatsira sei kunatsiridza minyengetero yako.


text:
VANDENS GRĘŽINIAI, UABVirtual mabhizimisi kadhi
VANDENS GRĘŽINIAI, UAB
Alternative energy, Biological kurapwa miti, Boreholes, Construction, real estate, Design basa +24
Mepu
Activity chikamu
Alternative energy, Biological kurapwa miti, Boreholes, Construction, real estate, Design basa, Drilling mabasa, Drills, Dzokurwa, Energy uye zviwanikwa, Environmental kuchengetedzwa, Jioroji, Machinery, midziyo, Makambani construction, Manholes, Mvura, Mvura, Mvura hurongwa, Patani, Pavaiputsa, Rokuchenesa midziyo, Rokuchenesa midziyo, Tupuka mvura pumps, Utilities, utility, Wastewater kurapwa, Water hurongwa, Water pfuma, Water pumps, Water yokuzvinatsa, Zvivako
Qr code
vCard
Website
Site zita: VANDENS GRĘŽINIAI


text:
CHIKAMU 4
Ushumiri hwaJesu Hwekupedzisira muJudhiya
“Kumbirai Tenzi wokukohwa kuti atumire vashandi mukukohwa kwake.”
—Ruka 10:2
ZVIRI MUCHIKAMU CHINO
CHITSAUKO 66
Ari muJerusarema kuMutambo Wematebhenekeri
Chii chaita kuti vanhu vari kunzwa Jesu achitaura vazoti akagarwa nedhimoni?
CHITSAUKO 67
“Hapana Mumwe Munhu Akambotaura Saizvozvi”
Dare guru revaJudha rose haro rinopikisa Jesu, asi mumwe wavo anoita ushingi hwekutaura achimutsigira.
CHITSAUKO 68
Mwanakomana waMwari Ndiye “Chiedza Chenyika”
Jesu akataura kuti “chokwadi chichakusunungurai.” Kusunungurwa pachii?
CHITSAUKO 69
Baba Vavo ndiAbrahamu Here Kana Kuti ndiDhiyabhorosi?
Jesu anotaura kuti vana vaAbrahamu vangazivikanwa sei, uye kuti Baba vake ndiani.
CHITSAUKO 70
Jesu Anoporesa Murume Akazvarwa Ari Bofu
Vadzidzi vanobvunza nei murume uyu ari bofu. Akaita chivi here? Vabereki vake vane chivi chavakaita here? Paanoporesa murume uyu, vanhu vanotaura zvinhu zvakasiyana-siyana.
CHITSAUKO 71
VaFarisi Vanotambudza Murume Aimbova Bofu
Mashoko anotaurwa nemurume aimbova bofu anoshatirisa vaFarisi. Vabereki vake vanga vachitya kuti vangangodzingwa musinagogi, uye ndizvo zvinobva zvaitika kumurume uyu.
CHITSAUKO 72
Jesu Anotuma Vadzidzi 70 Kuti Vanoparidza
Ari muJudhiya, Jesu anotuma vadzidzi 70 ovaudza kuti vaparidze nezveUmambo. Vadzidzi vanodzidzisa vanhu mumasinagogi here kana kuti mudzimba?
CHITSAUKO 73
MuSamariya Anoratidza Kuti Muvakidzani Akanaka
Jesu anoshandisa sei mufananidzo wemuSamariya akanaka kudzidzisa chidzidzo chinokosha?
CHITSAUKO 74
Zvidzidzo Panyaya Yekugamuchira Vaeni Uye Kunyengetera
Jesu anoshanyira Mariya naMarita kumba kwavo. Anovadzidzisei panyaya yekugamuchira vaeni? Uye anozodzidzisa sei vadzidzi vake zvinhu zvekunyengeterera?
CHITSAUKO 75
Jesu Anoratidza Kuti Chii Chinoita Kuti Munhu Afare
Jesu anoudza vanomushora ‘nezvemunwe waMwari’ uye kuti ‘Umambo hwaMwari hwasvika sei kwavari.’ Anotaurawo kuti vanhu vangawana sei mufaro wechokwadi.
CHITSAUKO 76
Jesu Anodya nemuFarisi
Jesu anofumura unyengeri hwevaFarisi nevanyori panyaya dzekunamata. Vanhu vari kutakudzwa mitoro ipi inorema?
CHITSAUKO 77
Jesu Anopa Zano Nezvepfuma
Jesu anopa mufananidzo wemurume akapfuma anovaka matura makuru. Anodzokorora zano ripi panyaya yezvakaipira kutsvaka pfuma?
CHITSAUKO 78
Mutariri Akatendeka Anofanira Kugara Akagadzirira
Jesu anoratidza kuti anoda kuti vadzidzi vake vawane zvokudya zvinosimbisa pakunamata. Mutariri aizobatsira sei kuti vawane zvokudya izvi? Nei zano rekugara wakagadzirira richikosha?
CHITSAUKO 79
VaJudha Vasingatendi Vachaparadzwa
Jesu anoti vaya vaari kuedza kubatsira vachaparadzwa kana vakasapfidza. Vachadzidza here pane zviri kutaurwa naJesu nezvemaonerwo avanoitwa naMwari?
CHITSAUKO 80
Mufudzi Akanaka Uye Matanga Emakwai
Zvinoitwa nemufudzi nemakwai ake zvinoratidza maonero anoita Jesu vadzidzi vake. Vachanzwa zvaari kudzidzisa vomutevera here?
CHITSAUKO 81
Jesu Nababa Vake Vamwe Chete, Asi Haasi Mwari
Vamwe vanoshora Jesu vanomupomera kuti ari kuzviti akaenzana naMwari. Anoramba sei zvaari kupomerwa nounyanzvi?


text:
Bvungapfunga
Mhute kana yakanyanya kukora inonzi bvungapfunga. Musiyano uripo pakati pemhute nebvungapfunga kuwanda kwacho kunodzivira kuwona zviri mberi. Mhute ikange yakora zvokuti zviri panhambwe inokwana 200m hazvichaoneke; ndipo painonzi bvungapfunga.
Mhute chiitiko chinoonekwa kana tumadonhwe twemvura tuchiyangarara mumhepo. Mhute inoitika ichikonzerwa nemamirio ekunze kana kuti pakutubuka kwechikwatamabwe. Inonyanaya kuonekwa apo pane mhepo inotonhora iri pamusoro pemvura inodziya. Kumwe kuitika kwemhute kunoonekwa pakufema pamusi wekuti kunze kune chando. Kupfungaira kunoonekwa kuchibuda pamuromo nemhuno inotova mhute.
MuZimbabwe mhute inoonekwa pedyo nemadhamu munguva yechando; chiitiko ichi chinoonekwa rungwanani padhamu reMazowe. Mhute inokonzera kuti zviri kure zvisanatse kuonekwa, zvokuti vatyairi vemuchovha vanonetseka kuona kwavari kuenda.


text:
Chikwatamabwe
Muchidzidzo cheTaranyika chikwatamabwe (Volcano) inzvimbo inonyuka mabwe achikwata kubva muvhu. Mabwe aya anobuda achipisa samare achiyerera pasi nokudaukira mudenga paanenge okwata. Chikwatamabwe chinokanda madota mudenga nokupwititsa chiutsi chakawanda chinosimuka kusvika pahukwidza hunobhururuka ndege.
Mugore ra 2010 chikwatamabawe chiri kuIceland chakapwititsa chiutsi chakavharisa nhandare dzendege kuEurope vachityira njodzi kundege kana dzobhururuka mudenga. Madota akakandwa nechikwatamabwe ichi akaonekwa kuziwumbe reEurope achibva kuchitsuwa chinonzi Iceland. Mugore ra2011 vana mazvikokota vane chifundidziro chokuti chikwatamabwe chichatubukazve chichikanda dota mudenga, nekuyeredza mabota emabwe anopisa.
Nekumwe kutaura chiitiko ichi chinodanwa kunzi tyakamabwe; izwi rokuti tyaka rinoshandiswa kuChiKaranga richireva kukwata. Kuno kuAfrica kune chikwatamabwe kuDRC pagomo rinonzi Nyamuragira.
Nhoroondo[chinja | edit source]
Shoko reEnglish rokuti "Volcano" rakatanga kutaurwa neVaRoma kuItaly pakaitika chikwatamabwe paGomo reEtna. VaRoma panguva iyi vaitenda kuna mwari wemoto aidanwa kunzi Vulcan. Saka pakaita chikwatamabwe paGomo reEtna vakafunga kuti ndiye Vulcan ari kutaridza hasha dzake. Zita raVulcan rakabva ratumidza kuchiitiko ichi vachitaura neLatin kuti "Vulcanus". Kuzoti "volcano" kwave kusandurudza kuenda kuEnglish - zita iri rakabva rabata nazvino ndiro rinoshandiswa kunyangwe zvazvo ruzivo rwawedzera vanhu vave kuziva kuti chikwatamambwe hachineyi naVulcan.
Vakare vakatumidza maererano nemaonero nemafungiro avo panguva iyoyo. Isu nhasi tinowona chitiko ichi kuri kukwata kwemambwe saka pano panzi chikwatamabwe. Chikwatamabwe chinonzi ikirunga mururimi rweKirundu rwunotaurwa kuBurundi; zvingadaro kuti shoko rokuti chirunga reShona rinoreva icho chikwatamabwe nokuti kune mazwi eChiSHona mazhinji akafanana neKirundu.
Kundengenyeka kwenyika[chinja | edit source]
Ichi chiitiko chekuti nyika inondengenyeka ichizunguzika pasi pachifamba.
Nyika yatigere yakawumbwa nehwendefa dzemabwe dzakawarikwa dzichivhara matunhu Pasirose. Hwendefa idzi dzine mitswe nehwangwadza pakati padzo. Hwendefa idzi dzigere pamusoro pemabwe anokwata nekupisa. Hujoto hunosiyana munzvimbo dziri pamatunhu akasiyana; nokudaro hwendefa idzi dzinotambanuka kana hujoto hwakwira nokudzoka kana hwaderera. Mukufamba uku imwe nguva dzinokwesherana dzichitsvedza zviri nyore; imwe nguva dzinokochekerana dzoita mangange poshaya hwendefa inofamba.
Zvadai fosi inosunda hwendefa idzi inoramba ichikwira padzinenge dzakarumana kudaro. Panozosvikwa nguva yekuti nzvimbo dzakabatana hadzichagona dzakurirwa nefosi iri kusunda. Ipapo hwendefa dzinopfutunuka dzotsukunyuka dzichibandana, kupetana nokukonzera kundengenyeka kwenyika. Panguva imwe cheteyo mabwe akanyauka ari pasi pehwendefa idzi anokwanisa kusimuka achiwana mukana wazaruka pamitswe inenge yawedzera kushama. Mabota emabwe aya anozotubuka panyika achive chikwatamabwe.


text:
MATADZA HERE KUTIURAYIRA MUNHU ASHUNGURUDZA ZIMBABWE???
"Varume vemuZimbabwe ndaifunga kuti varume, hapana nezviripo zvese, chokwadi vatadza here kungotiurayira iye munhu one adai kutiomesera upenyu hwedu chokwadi tingatambura kudai sepasina varume vanogona kungomuuraya."
Mukombi umu maiva nemupurisa ndokubva avati,"Amai zvamurikutaura zvinosungisa." Zvikanzi "Kana urisewe mupurisa ibva watonyarara zvako nekuti pfuti munadzo saka chinonetsa kuuraya munhu mumwe chete chaiye chii ipapo? Ndimi varume nhando imi! Tibvire kungogonera isu madzimai, zvino ini ndiri nani ndatombokuudzai zvamuri kutadza kuita."
Mupurisa nekushatirwa akabva ati kuna Kombi Driver, "Hande paPolice Station namai ava." Ivo ndokuti, "Asi wopenga nhai mwanangu? Izvozvo zvamatadza ndizvo zvaungade kuti ndinoudzawo vamwe vako pakamba. Kowadii kungonovaudza wega kuda vangaona zvokuita tikabuda munhamo iyi."
Kombi ichisvika pakamba mupurisa akabva angoti, "Amai vaendwe navo kwaOfficer-in-charge." Akabva atanga kutaura zvakangazvataurwa namai ava. Officer- in-charge uye akabva ati, "Amai zviri kutaurwa ichokwadi here?" Ivo vakati, "Mwanangu tanzwa chokwadi konewo mukuru wepano watadzawo kumuurayawo here munhu uyu?"
Zvikanzi, "Amai munechokwadi nezvamurikutaura here and huye munhu wamuri kutaura nezvake munomuziva here?" Zvikanzi, "Ndingatadza kuziva nyoka yakadaro kosaka wati ndinopenga here ini?" Zvikanzi,"Amai munofira mujere nezvamurikutaura izvi." Zvikanzi:"Mujere?? Ndosaka ndamboudza umwe wako kuti muri varume nhando nekuti kana uchiti munhu anetsa vanhu Zimbabwe ino yese ngaarambe ari mupenyu muchitadza kumuuraya wavakuti ndinofira mujere?"
Zvikanzi:"Amai ndava kudzokorora kechipiri... Ndati munhu wamurikutaura munomuziva here?"
Zvikanzi namai vaya: "Eheka ndinomuziva - ndinorevaka iye TONY BLAIR!!!!"


text:
Tingaramba Sei ‘Takamirira?’
“Ndichamirira.”—MIKA 7:7.
1. Chii chingaita kuti tione sokuti mugumo wanonoka?
UMAMBO hwaMesiya pahwakagadzwa muna 1914, mazuva okupedzisira enyika yaSatani akabva atanga. Pakarwiwa hondo kudenga, Jesu akakanda Dhiyabhorosi nemadhimoni ake panyika. (Verenga Zvakazarurwa 12:7-9.) Satani anoziva kuti asarirwa ‘nenguva pfupi.’ (Zvak. 12:12) Zvisinei, patova nemakumi emakore kubvira pakatanga “nguva” iyoyo, uye vamwe vangaona sokuti mazuva okupedzisira anyanya kureba. Tava kuona sokuti Jehovha anonoka kuparadza nyika ino here?
2. Tichakurukurei munyaya ino?
2 Kutadza kumirira kunogona kuva nengozi nokuti kungaita kuti tiite zvinhu tisina kufunga. Tingaramba sei takamirira? Nyaya ino ichatibatsira nokupindura mibvunzo inotevera. (1) Tingadzidzei pakumirira kwakaita muprofita Mika? (2) Zvinhu zvipi zvichaitika zvicharatidza kuti nguva yedu yokumirira yava kupera? (3) Tingaratidza sei kuti tinoonga mwoyo murefu waJehovha?
TINGADZIDZEI PAMUENZANISO WAMIKA?
3. Zvinhu zvakanga zvakamira sei muIsraeri mumazuva aMika?
3 Verenga Mika 7:2-6. Muprofita waJehovha ainzi Mika, akaona kunamata kwevaIsraeri kuchidzikira kusvikira kwaipa zvakanyanya paitonga mambo akaipa, Ahazi. Mika akati vaIsraeri vasina kutendeka vainge vakaita “segwenzi rine minzwa” uye “ruzhowa rweminzwa.” Sezvinongoita gwenzi rine minzwa uye ruzhowa rweminzwa zvinokuvadza munhu wose anopinda pazviri, vaIsraeri ivavo vasina kutendeka vaikuvadza munhu wose aiuya kwavari. Kusatendeka ikoko kwakanga kwanyanya zvokuti kunyange vanhu vomumhuri imwe chete vakanga vava kumukirana. Achiziva kuti hapana zvaaigona kuita kuti agadzirise zvinhu, Mika akaudza Jehovha zvaiva mumwoyo make. Akabva amirira Mwari kuti agadzirise zvinhu. Mika aiva nechokwadi chokuti Jehovha aizopindira kana nguva yake yakwana.
4. Matambudziko api atinosangana nawo?
4 Kungofanana naMika, tinoraramawo nevanhu vanongozvifunga. Vakawanda ‘havaongi, havana kuvimbika uye havana rudo rukuru rwokuzvarwa narwo.’ (2 Tim. 3:2, 3) Zvinotishungurudza chaizvo patinoona vatinoshanda navo, vokuchikoro uye vavakidzani vedu vachiratidza kuti vanongozvifunga. Zvisinei, vamwe vashumiri vaMwari vane dambudziko rakatokura. Jesu akati vateveri vake vaizopikiswa nevomumhuri uye akashandisa mashoko akafanana neari pana Mika 7:6. Akati: “Ndakauya kuzoita kuti pave nokupesana, pakati pomwanakomana nababa vake, mwanasikana naamai vake, uye muroora navamwene vake. Chokwadi, vavengi vomunhu vachava vanhu veimba yake.” (Mat. 10:35, 36) Zvakaoma chaizvo kutsungirira kusekwa uye kushorwa nevanhu vomumhuri vasingadaviri zvatinotenda! Kana tikasangana nemuedzo wakadaro, ngatisakanda mapfumo pasi. Asi ngatirambei takavimbika uye tomirira Jehovha kuti agadzirise zvinhu. Kana tikagara tichimukumbira kuti atibatsire, achatipa simba uye uchenjeri zvatinoda kuti titsungirire.
5, 6. Mika akakomborerwa sei naJehovha, asi haana kuzoonei?
5 Jehovha akakomborera Mika nemhaka yokumirira kwaakaita. Mika akaona Mambo Ahazi noutongi hwake hwakaipa zvichiparara. Akaona mwanakomana waAhazi, Mambo Hezekiya aiva akanaka achitanga kutonga uye achiita kuti kunamata kwechokwadi kutangezve. Uyewo, zvakanga zvataurwa naJehovha achishandisa Mika nezveSamariya zvakazadziswa vaAsiriya pavakakunda umambo hwokumusoro hwaIsraeri.—Mika 1:6.
6 Zvisinei, Mika haana kuona zvose zvaakanga afemerwa naJehovha kuti aprofite zvichizadziswa. Somuenzaniso, akanyora kuti: “Nemazuva okupedzisira gomo reimba yaJehovha richasimbiswa kwazvo kupfuura misoro yemakomo, richakwidziridzwa kupfuura zvikomo; uye marudzi achadirana achienda kwariri. Marudzi mazhinji achaenda achiti: ‘Uyai, ngatikwirei kugomo raJehovha.’” (Mika 4:1, 2) Mika akafa pachine makore akawanda uprofita ihwohwo husati hwazadziswa. Asi ainge akatsunga kuramba akavimbika kuna Jehovha kunyange kusvika pakufa, pasinei nezvaiitwa nevanhu vaairarama navo. Izvi zvakaita kuti anyore kuti: “Marudzi ose, achafamba rumwe norumwe nezita ramwari warwo; asi isu, tichafamba nezita raJehovha Mwari wedu nokusingagumi, kunyange nokusingaperi.” (Mika 4:5) Mika akamirira panguva dzakaoma nokuti ainyatsovimba kuti Jehovha aizozadzisa zvose zvaakavimbisa. Muprofita uyu akatendeka aivimba naJehovha.
7, 8. (a) Nei tiine chikonzero chokuvimba naJehovha? (b) Chii chichaita kuti nguva ikurumidze kufamba?
7 Tinovimbawo naJehovha saizvozvo here? Tine chikonzero chakanaka chokuti tidaro. Takaona uprofita hwaMika huchizadzika. ‘Mumazuva ano okupedzisira,’ mamiriyoni evanhu vanobva kumarudzi ose nemadzinza nendimi ari kuuya “kugomo reimba yaJehovha.” Pasinei nokuti vakabva kumarudzi asingawirirani, vanamati ava vakapfura “mapakatwa avo kuti ave miromo yemagejo,” uye havadi ‘kudzidzazve kurwa.’ (Mika 4:3) Chokwadi iropafadzo yakakura kuva mumwe wevanhu vaJehovha vane rugare!
8 Ichokwadi kuti tinoda kuti Jehovha akurumidze kuparadza nyika ino yakaipa. Asi kuti tikwanise kumirira, tinofanira kuona zvinhu semaonerwo azvinoitwa naJehovha. Akasarudza zuva raanoda kutonga vanhu achishandisa “munhu waakagadza,” Jesu Kristu. (Mab. 17:31) Asi izvozvo zvisati zvaitika, Mwari ari kupa vanhu vemarudzi ose mukana wokuwana “zivo yakarurama pamusoro pechokwadi,” voita zvavanenge vadzidza, vobva vapona. Upenyu hwevanhu huri pangozi. (Verenga 1 Timoti 2:3, 4.) Kana takabatikana kubatsira vamwe kuti vawane zivo yakarurama pamusoro paMwari, hatizombooni sokuti Jehovha ari kunonoka kuparadza nyika ino. Nguva yacho ichangoerekana yasvika. Paichasvika, tichafara chaizvo kuti takaita basa rokuparidza Umambo tichishingaira!
ZVII ZVICHARATIDZA KUTI NGUVA YEDU YOKUMIRIRA YAVA KUPERA?
9-11. Mashoko ari pana 1 VaTesaronika 5:3 akazadziswa here? Tsanangura.
9 Verenga 1 VaTesaronika 5:1-3. Munguva pfupi iri kuuya, marudzi achati “Rugare nokuchengeteka!” Kuti kuzivisa uku kusazoitika takarivara, tinofanira kuramba “takamuka, takasvinura.” (1 VaT. 5:6) Kuti tirambe takamuka pakunamata, ngationgororei zvakaitika zvinoratidza kuti kuzivisa uku kwava pedyo.
10 Pakapera hondo yenyika yokutanga neyechipiri, marudzi akashevedzera nezverugare. Hondo yenyika yokutanga payakapera, pakaumbwa Sangano Renyika Dzakabatana netarisiro yokuunza rugare. Pakazoperawo hondo yenyika yechipiri, vakawanda vakanga vava kuvimba neSangano Romubatanidzwa Wenyika Dzepasi Pose kuti raizounza rugare panyika. Vatungamiriri venyika nevezvitendero vange vachitarisira kuti masangano iwayo achaunza rugare panyika. Somuenzaniso, muna 1986, Sangano Romubatanidzwa Wenyika Dzepasi Pose rakazivisa kuti gore iri raiva Gore Remarudzi Akawanda Rorugare. Mugore iroro, vatungamiriri venyika dzakawanda nevezvitendero vakabatana nemutungamiriri weChechi yeRoma kuAssisi, Italy kuti vanyengeterere rugare.
11 Zvisinei, kuzivisa ikoko kworugare nokuchengeteka kana kuti kumwe kwakafanana naikoko, hakusi kuzadziswa kweuprofita huri pana 1 VaTesaronika 5:3. Nei tichidaro? Nokuti “kuparadzwa kusingatarisirwi” kwakafanotaurwa hakusati kwaitika.
12. Chii chatinoziva nezvekuzivisa kwokuti “Rugare nokuchengeteka”?
12 Ndiani achazivisa kuti “Rugare nokuchengeteka”? Chii chichaitwawo nevatungamiriri vechiKristudhomu uye vezvimwe zvitendero? Vatungamiriri venyika dzakasiyana-siyana vachabatanidzwawo sei pakuzivisa uku? Magwaro haana zvaanotaura panyaya iyi. Chatinoziva ndechokuti kuzivisa kwacho kuchange kuri kwenhema pasinei nokuti kwakaita sei kana kuti kungaita sekwechokwadi. Nyika ino yakaipa icharamba ichitongwa naSatani. Yaora zvokuti haichagadziriki. Chingava chinhu chinosuwisa chaizvo kana mumwe wedu akabvuma nhema idzodzo dzaSatani opindira mune zvematongerwo enyika!
13. Nei ngirozi dzakabata mhepo dzokuparadza?
13 Verenga Zvakazarurwa 7:1-4. Patiri kumirira kuzadziswa kwa1 VaTesaronika 5:3, ngirozi dzine simba dzakabata mhepo dzokuparadza dzokutambudzika kukuru. Dzakamirirei? Kuti “varanda vaMwari wedu” vakazodzwa vatange vaiswa chisimbiso chokupedzisira, sezvakataurwa nomuapostora Johani. * Kana kuiswa chisimbiso ikoko kwangopera, ngirozi dzichasiya mhepo dzokuparadza. Chii chichabva chaitika?
14. Chii chinoratidza kuti kuparadzwa kweBhabhironi Guru kwava pedyo?
14 Bhabhironi Guru, mubatanidzwa wezvitendero zvenhema zvose, richaparadzwa. “Vanhu nemapoka evanhu nemarudzi nendimi” vachatadza kunyatsoritsigira. Tiri kutoona uchapupu hwokuti kuparadzwa kwaro kwava pedyo. (Zvak. 16:12; 17:15-18; 18:7, 8, 21) Nhau dziri kutoratidza kuti zvitendero uye vatungamiriri vezvitendero vari kuwedzera kupikiswa. Kunyange zvakadaro, vatungamiriri veBhabhironi Guru vanoona sokuti hapana kana chinovawana. Vakarasika chaizvo! Kana kuzivisa kwokuti “Rugare nokuchengeteka!” kwaitwa, masangano aSatani ezvematongerwo enyika achangoerekana apandukira chitendero chenhema ochitsakatisa. Bhabhironi Guru harizombovipozve! Chokwadi zvakakodzera kuti tirambe takamirira zviitiko izvozvo zvinokosha.—Zvak. 18:8, 10.
TINGARATIDZA SEI KUTI TINOONGA MWOYO MUREFU WAMWARI?
15. Nei Jehovha asati aparadza nyika ino?
15 Pasinei nokuti vanhu vari kuzvidza chaizvo zita rake, Jehovha ari kumirira nguva yakakodzera kuti aparadze nyika ino. Jehovha haadi kuti munhu anoda chokwadi aparadzwe. (2 Pet. 3:9, 10) Ndiwo maonero atinoitawo here? Zuva raJehovha risati rasvika, tinogona kuratidza kuti tinoonga mwoyo murefu wake nokuita zvinotevera.
16, 17. (a) Nei tichifanira kubatsira vaya vasingachaiti mabasa echiKristu? (b) Nei iye zvino iri nguva yokuti vasingachaiti mabasa echiKristu vadzoke kuna Jehovha?
16 Batsira vaya vasingachaiti mabasa echiKristu. Jesu akati kudenga kunova nomufaro kana gwai rimwe chete rinenge rarasika rikawanikwa. (Mat. 18:14; Ruka 15:3-7) Chokwadi Jehovha ane hanya chaizvo nevanhu vose vakaratidza kuti vanoda zita rake, kunyange zvazvo vasiri kuita mabasa echiKristu iye zvino. Patinobatsira vanhu vakadaro kudzoka muungano, tinoitawo kuti Jehovha nengirozi dzake vafare.
17 Uri mumwe wevaya vasiri kuita mabasa echiKristu here? Zvimwe wakagumburwa nemumwe munhu ari muungano uye wakabva warega kuwadzana nesangano raJehovha. Sezvo pangava papera nguva kubva izvozvo zvaitika, zvibvunze kuti: ‘Upenyu hwangu hwawedzera kuva nechinangwa uye ndava kunyatsofara here? Jehovha ndiye akandigumbura here kana kuti ndemumwewo munhu asina kukwana? Jehovha Mwari akambondiitira zvakaipa here?’ Chokwadi agara achitiitira zvakanaka. Kunyange zvazvo tisiri kurarama maererano nokuzvitsaurira kwedu, anotipa zvinhu zvakanaka. (Jak. 1:16, 17) Munguva pfupi iri kuuya, zuva raJehovha richasvika. Iye zvino inguva yokudzokera kuna Baba vedu vokudenga uye muungano. Iyi ndiyo chete nzvimbo yakachengeteka mumazuva ano okupedzisira.—Dheut. 33:27; VaH. 10:24, 25.
18. Nei tichifanira kutsigira vaya vari kutitungamirira?
18 Ramba uchitsigira vaya vari kutungamirira. Mufudzi ane rudo, Jehovha, anotitungamirira nokutidzivirira. Akagadza Mwanakomana wake kuti ave Mufudzi Mukuru wemakwai ake. (1 Pet. 5:4) Vakuru vari muungano dzinopfuura 100 000 vanofudza gwai rimwe nerimwe raMwari. (Mab. 20:28) Kana tikaramba tichitsigira vaya vakasarudzwa kuti vatungamirire, tinoratidza kuti tinoonga Jehovha naJesu nezvose zvavakatiitira.
19. Tingaita sei kuti tisakundwa naSatani?
19 Ngatiswedere pedyo nevatinonamata navo. Izvi zvinorevei? Kana uto rakanyatsodzidziswa rikarwiswa nomuvengi, masoja anoswedera pedyo nomumwe nomumwe. Izvi zvinoita kuti muvengi asatombopinda. Satani ari kuwedzera kurwisa vanhu vaMwari. Ino haisi nguva yokuti tirwisane isu pachedu. Inguva yokuti tiswedere pedyo nomumwe nomumwe, tisatarisa zvikanganiso zvevamwe uye tiratidze kuti tinovimba noutungamiriri hwaJehovha.
20. Tinofanira kuitei iye zvino?
20 Dai tose tikaramba takamuka pakunamata toramba takamirira. Ngatirambei takamirira kuzivisa kwokuti “Rugare nokuchengeteka!” uye kuiswa chisimbiso chokupedzisira kwevakasarudzwa. Kana izvozvo zvaitika, ngirozi ina dzichasiya mhepo dzokuparadza uye Bhabhironi Guru richaparadzwa. Patiri kumirira zviitiko izvi zvinokosha, ngatibvumei kutungamirirwa nevakagadzwa musangano raJehovha. Ngatibatanei kuti tirwise Dhiyabhorosi nemadhimoni ake! Ino inguva yokuti titeerere zvatakakurudzirwa nemunyori wepisarema kuti: “Shingai, mwoyo yenyu ngaisimbe, imi mose muri kumirira Jehovha.”—Pis. 31:24.
^ ndima 13 Ona Nharireyomurindi yaJanuary 1, 2007, mapeji 30-31 inotsanangura musiyano uripo pakati pekuiswa chisimbiso chokutanga pane vakazodzwa uye kuiswa chisimbiso chokupedzisira.


text:
CHITSAUKO 23
Jesu Anoita Mabasa Makuru muKapenaume
MATEU 8:14-17 MAKO 1:21-34 RUKA 4:31-41
JESU ANODZINGA DHIMONI
AMAI VEMUDZIMAI WAPETRO VANOPORESWA
Jesu ava nevadzidzi vana vaakadana kuti vave vabati vevanhu vanoti, Petro, Andreya, Jakobho, uye Johani. Musi weSabata, vanoenda kusinagogi yemuKapenaume. Jesu anodzidzisa musinagogi yacho, uye vanhu vanoshamiswazve nemadzidzisiro ake. Anodzidzisa semunhu ane chiremera kwete sezvaiitwa nevanyori.
Pane mumwe murume ane dhimoni auyawo kusinagogi. Asingambofungi kuti ari musinagogi, murume uyu anodanidzira achiti: “Tinei nemi, imi Jesu wokuNazareta? Mauya kuzotiparadza here? Ndinonyatsoziva kuti ndimi ani, Mutsvene waMwari.” Achituka dhimoni rakagara murume uyu, Jesu anoti: “Nyarara, ubude maari!”—Mako 1:24, 25.
Dhimoni racho rinokandira murume wacho pasi richimugwinha gwinha robva rashamatata. Asi dhimoni racho rinobuda mumurume uyu “risina kumukuvadza.” (Ruka 4:35) Vanhu vari musinagogi vanooma mate mukanwa! “Chii ichi?” vanobvunzana kudaro. “Anorayira nesimba kunyange midzimu isina kuchena, uye inomuteerera.” (Mako 1:27) Hazvishamisi kuti nyaya iyi inoshamisa inozara muGarireya mose.
Vachibva kusinagogi, Jesu nevadzidzi vake vanoenda kumba kwaSimoni, uyo anonziwo Petro. Amai vemudzimai waPetro vari kurwara zvakaipisisa nefivha. Vadzidzi vanokumbira Jesu kuti avaporese. Saka Jesu anosvika ovabata ruoko ovamutsa. Vanobva vangopora uye vanotanga kushumira Jesu nevadzidzi vake, zvimwe vachivabikira.
Zuva rovira, vanhu vanobva kwakasiyana-siyana vanouya kumba kwaPetro nevarwere vavo. Pasina kana nguva, zvinoita sekuti kudzimba kwasara kusina kana vanhu. Vauyirei vakawanda kudaro? Vari kuda kurapwa. Tingatoti, ‘vose vane vanhu vanorwara nezvirwere zvakasiyana-siyana vanouya navo kwaari. Anovarapa nokuisa maoko ake pane mumwe nomumwe wavo.’ (Ruka 4:40) Anoporesa zvirwere zvavo zvose sezvakagara zvataurwa. (Isaya 53:4) Anosunungura kunyange vaya vakagarwa nemadhimoni. Madhimoni iwayo paanobuda anoshevedzera kuti: “Ndimi Mwanakomana waMwari.” (Ruka 4:41) Asi Jesu anoatuka uye anoita kuti asataure zvekare. Anoziva kuti Jesu ndiye Kristu, saka Jesu haasi kuda kuaona achinyepedzera kuita seanonamata Mwari wechokwadi.
Inzwa zvimwe
Dhiyabhorosi Anogona Kutsausa Vanhu Here?
Dhiyabhorosi anotsausa sei vanhu, uye ungaitei kuti usabatwa nemisungo yake?


text:
‘Zvokudya Zvangu Ndiko Kuita Kuda kwaMwari’
Chii chinoita kuti ufare chaizvo? Kuroora here, kuva nevana here, kana kuti kuva neshamwari? Hapana mubvunzo kuti unofadzwa nokudya pamwe chete nehama neshamwari. Asi sevashumiri vaJehovha, tinotonyanya kunakidzwa nokuita kuda kwaMwari, kudzidza Shoko rake uye kuparidza mashoko akanaka.
Mambo Dhavhidhi akaimbira Musiki, kuti: “Ndakafarira kuita zvamunoda, haiwa Mwari wangu, mutemo wenyu uri mukati mangu.” (Pis. 40:8) Pasinei nematambudziko aaisangana nawo, Dhavhidhi ainyatsofarira kuita kuda kwaMwari. Dhavhidhi handiye oga munamati waJehovha aifarira kushumira Mwari wechokwadi.
Muapostora Pauro akaratidza kuti mashoko ari pana Pisarema 40:8 aishanda kuna Mesiya kana kuti Kristu paakanyora kuti: “Paanouya [Jesu] munyika iye anoti: ‘“Hamuna kuda chibayiro nechinopiwa, asi makandigadzirira muviri. Hamuna kubvumira zvinopiwa zvinopiswa zvakakwana nechinopiwa chechivi.” Ndakabva ndati, “Tarirai! Ndauya (mumupumburu webhuku makanyorwa nezvangu) kuzoita zvamunoda, haiwa Mwari.”’”—VaH. 10:5-7.
Jesu paaiva panyika aifadzwa nokuona zvinhu zvakasikwa, kuva neshamwari uye kudya nevamwe. (Mat. 6:26-29; Joh. 2:1, 2; 12:1, 2) Asi ainyanya kufarira kuita kuda kwaBaba vake vokudenga. Jesu akatotaura kuti: “Zvokudya zvangu ndizvo kuti ndiite kuda kwaiye akandituma uye kupedza basa rake.” (Joh. 4:34; 6:38) Vadzidzi vaJesu vakadzidza kubva kuna Tenzi wavo kuti kana munhu achida kunyatsofara angaitei. Kuudza vamwe mashoko oUmambo kwaiita kuti vawane mufaro.—Ruka 10:1, 8, 9, 17.
‘ENDAI MUNOITA KUTI VANHU VAVE VADZIDZI’
Jesu akarayira vateveri vake kuti: “Endai munoita kuti vanhu vemarudzi ose vave vadzidzi, muchivabhabhatidza muzita raBaba neroMwanakomana neromudzimu mutsvene, muchivadzidzisa kuchengeta zvinhu zvose zvandakakurayirai. Tarirai! ndinemi mazuva ose kusvikira pakuguma kwemamiriro ezvinhu epanguva yacho.” (Mat. 28:19, 20) Basa iri rinosanganisira kuparidzira vanhu kwose kwavanowanika, kudzokera kunoona vanenge vafarira, uye kuvadzidzisa Bhaibheri. Kuita basa iri kunoita kuti tifare chaizvo.
Kuda vanhu kunoita kuti tirambe tichiparidza pasinei nokuti havafariri
Pasinei nokuti vanhu vanofarira mashoko edu kana kuti havafariri, mafungiro edu anobatsira chaizvo kuti tiwane mufaro muushumiri. Nei tichiramba tichiparidza mashoko akanaka kunyange zvazvo tichimbosangana nevanhu vasingafariri? Nokuti tinoziva kuti kuita basa rokuparidza Umambo uye kuita kuti vanhu vave vadzidzi kunoratidza kuti tinoda Mwari uye vavakidzani vedu. Upenyu hwedu nehwevavakidzani vedu huri pangozi. (Ezek. 3:17-21; 1 Tim. 4:16) Ngatimbokurukurai zvimwe zvakabatsira hama dzedu dzakawanda kuti dzirambe dzichishingaira muushumiri mundima dzakaoma.
SHANDISA MUKANA WOSE
Kushandisa mibvunzo yakakodzera patinenge tiri muushumiri kunobatsira chaizvo. Rimwe zuva ari mangwanani, Amalia akaona mumwe murume akagara mupaki achiverenga pepanhau. Amalia akaenda paiva nemurume uyu akamubvunza kana paiva nemashoko anofadza aainge averenga. Murume uyu paakati paiva pasina, Amalia akabva ati, “Ndakuvigirai mashoko akanaka oUmambo hwaMwari.” Izvi zvakaita kuti murume wacho afarire uye akabvuma kudzidza Bhaibheri. Amalia akatotanga kudzidza Bhaibheri nevanhu vatatu mupaki yacho.
Janice anoparidzira kubasa kwake. Mumwe gadhi nemumwe waanoshanda naye paakafarira imwe nyaya yaiva muNharireyomurindi, Janice akati aizogara achivaunzira magazini. Mumwe waanoshanda naye akanakidzwa nenyaya dzakasiyana-siyana dzaiva muNharireyomurindi neMukai! zvokuti Janice akamuvimbisa kuti aizogara achimuunzirawo magazini. Izvi zvakaita kuti mumwezve waaishanda naye akumbirewo magazini. Janice anoti: “Chokwadi ichi chikomborero chinobva kuna Jehovha!” Akapedzisira ava nevanhu 11 vokubasa kwake vaaigara achiendesera magazini.
USANETA KUDZOKERA KUNE VANOFARIRA
Mumwe mutariri anofambira akaudza vaparidzi kuti pavanenge vapedza kukurukura nasaimba vasangoti tichazodzoka rimwe zuva. Asi akavakurudzira kubvunza saimba kuti: “Munoda here kuti ndikuratidzei kuti tinodzidza sei Bhaibheri nevamwe?” kana kuti, “Izuva ripi nenguva zvamunoda kuti ndizodzoka kuti tizokurukura zvakare?” Mutariri anofambira uyu akataura kuti hama nehanzvadzi dzomune imwe ungano yaakashanyira dzakatanga kuitisa zvidzidzo zveBhaibheri 44 muvhiki imwe chete dzichishandisa nzira iyi.
Kukurumidza kudzokera kunoona vanenge vafarira pashure pemazuva mashoma kunobatsira chaizvo. Nei? Nokuti kuita izvozvo kunoratidza kuti tinoda chaizvo kubatsira vanhu vanoda chokwadi kuti vanzwisise Bhaibheri. Mumwe mukadzi paakabvunzwa kuti nei akabvuma kudzidza Bhaibheri neZvapupu zvaJehovha, akati: “Ndakatanga kudzidza nokuti ndakaona kuti vanhu vacho vaindifarira uye vaiva nehanya neni.”
Unogona kubvunza saimba kuti, “Munoda here kuti ndikuratidzei kuti tinodzidza sei Bhaibheri nevamwe?”
Pasina nguva Madaí apinda Chikoro Chebasa Roupiyona, akanga ava kuitisa zvidzidzo zveBhaibheri 15 uye zvimwe zvishanu akazvipawo kune vamwe vaparidzi. Vakawanda vaaidzidza navo vakatanga kupinda misangano nguva dzose. Chii chakabatsira Madaí kuti atange kudzidza nevanhu vakawanda kudaro? Chikoro chacho chainge chamubatsira kuona kuti zvinokosha kuramba uchidzokera kusvikira wawana vaya vakaratidza kufarira pawakashanya kokutanga. Chimwe Chapupu chakabatsira vanhu vakawanda kudzidza chokwadi cheBhaibheri chakati, “Ndakadzidza kuti zvinokosha chaizvo kuramba uchidzokera kunoona vanhu vanenge vafarira kuti uvabatsire kuziva Jehovha.”
Kukurumidza kudzokera kunoona vaya vanoda kudzidza Bhaibheri kunoratidza kuti tinovafarira
Zvinoda kushanda nesimba kudzokera kunoona vanhu vanofarira uye kuitisa zvidzidzo zveBhaibheri. Asi mibayiro yacho mikuru. Kana tikashanda nesimba mubasa rokuparidza Umambo, tinogona kubatsira vamwe kuti “vasvike pakuva nezivo yakarurama pamusoro pechokwadi,” uye izvozvo zvinogona kuita kuti vaponeswe. (1 Tim. 2:3, 4) Isuwo tichagutsikana uye tichawana mufaro mukuru.


text:
CHITSAUKO 102
Mambo Anopinda muJerusarema Akatasva Mwana Wembongoro
MATEU 21:1-11, 14-17 MAKO 11:1-11 RUKA 19:29-44 JOHANI 12:12-19
JESU ANOPINDA MUJERUSAREMA SAMAMBO ANOKUNDA
ANOZIVISA KUTI JERUSAREMA RICHAPARADZWA
Mangwana acho, musi weSvondo, Nisani 9, Jesu anobva muBhetani nevadzidzi vake akananga kuJerusarema. Pavanosvika pedyo neBhetifage, muGomo reMiorivhi, Jesu anoudza vadzidzi vake vaviri kuti:
“Pindai mumusha wamuri kuona, uye muchabva mawana mbongoro yakasungirirwa, iine mwana wayo; dzisunungurei muuye nadzo kwandiri. Zvino kana mumwe munhu akataura chimwe chinhu kwamuri, imi muti, ‘Ishe anodzida.’ Iye achabva angodzitumira.”
Vadzidzi havana kuziva kuti zviri kutaurwa naJesu zvinoenderana neuprofita hweBhaibheri. Asi vanozonzwisisa kuti izvi zvinozadzisa uprofita hwaZekariya. Akaprofita kuti Mambo akavimbiswa naMwari aizouya muJerusarema achizvininipisa “akatasva mbongoro . . . yakaberekwa nembongoro hadzi.”
Vadzidzi pavanosvika muBhetifage votora mbongoro hono naamai vayo, vanhu vakamira pedyo vanotanga kubvunza kuti: “Muri kusunungurirei mwana wembongoro?” (Mako 11:5) Asi pavanonzwa kuti Ishe ndiye ari kudzida, vanobva varega vadzidzi vachienda nadzo kuna Jesu. Vadzidzi vanoisa nguo dzavo dzekunze padhongi racho nemwana waro, asi Jesu anotasva mwana wacho.
Vanhu vari kumutevera vanoita vachiwanda paari munzira achienda kuJerusarema. Vakawanda vanowaridza nguo dzavo mumugwagwa. Vamwe vanotyora mapazi emiti kana kuti ‘mashizha emusango’ voaisa munzira yaari kufamba nayo. Vanoshevedzera vachiti: “Tapota, ponesai! Akakomborerwa iye anouya muzita raJehovha! Hwakakomborerwa umambo hunouya hwababa vedu Dhavhidhi!” (Mako 11:8-10) VaFarisi vari mumhomho iyi vanoshatirwa nemashoko aya ari kudanidzirwa nevanhu. Vanoudza Jesu kuti: “Mudzidzisi, tsiurai vadzidzi venyu.” Jesu anopindura achiti: “Ndinokuudzai kuti, Kudai ava vaizoramba vakanyarara, matombo aizoshevedzera.”
Jesu paanoona Jerusarema anotanga kuchema achiti: “Kudai iwe, iwewe, wanga wanzwisisa nhasi zvinhu zvine chokuita norugare
Jesu paanopinda muJerusarema guta rose rinongova nyonga nyonga, vanhu vachiti: “Uyu ndiani?” Uye ruzhinji rwuri kungoti: “Uyu ndiye muprofita Jesu, wokuNazareta reGarireya!” (Mateu 21:10, 11) Vamwe vakaona Jesu achimutsa Razaro vanoudza vanhu nezvechishamiso ichocho. VaFarisi vanochema-chema vachiona kuti hapana kwavari kumbosvika. Vanotaurirana vachiti: “Nyika [yose] yamutevera.”
Sezvaanowanzoita pese paanoshanyira Jerusarema, Jesu anoenda kutemberi kunodzidzisa. Ari ikoko anoporesa mapofu nezvirema. Vapristi vakuru nevanyori vanotsamwa pavanoona zvaari kuita uye pavanonzwa tukomana turi mutemberi twuchidanidzira kuti, “Tapota, ponesai, Mwanakomana waDhavhidhi!” Vatungamiriri vechitendero vanobvunza Jesu kuti: “Unonzwa here zviri kutaura ava?” Anovapindura kuti: “Hamuna kumboverenga here izvi, zvokuti, ‘Makaita kuti mumuromo mevacheche nevanoyamwa mubude kurumbidza’?”
Jesu anoongorora zvinhu zviri kuitika mutemberi. Anoona kuti nguva dzaenda saka anobuda nevaapostora vake. Nisani 10 asati atanga, anodzokera kuBhetani, kwaanozonorara ava musi uyu weSvondo.


text:
Nhau 60: Abhigairi naDhavhidhi
Unoziva mukadzi akatsvinda ari kuuya kuzosangana naDhavhidhi here? Zita rake ndiAbhigairi. Anomufungo wakanaka, uye anodzivisa Dhavhidhi kuita chakaipa. Asi tisati tanzwa nezvakwo, ngationei chave chichiitika kuna Dhavhidhi.
Dhavhidhi atiza Sauro, anovanda mubako. Vakoma vake navamwe vemhuri yake vanomukumbaniramo. Vanenge varume 400 vose vanouya kwaari, uye Dhavhidhi anova mutungamiri wavo. Dhavhidhi ipapo anoenda kuna mambo weMoabhi ndokuti: 'Ndapota baba vangu namai ngavagare nemi kusvikira ndaona chinoitika kwandiri.' Pashure Dhavhidhi navarume vake vanovamba kuvanda muzvikomo.
Panova pashure paikoku apo Dhavhidhi anosangana naAbhigairi. Nabhari murume wake ndimuzvinanyika akapfuma. Anamakwai 3 000 nembudzi 1 000. Nabhari munhu anoutsinye. Asi mudzimai wake Abhigairi akatsvinda chose. Uyewo, anoziva kuita chiri chakarurama. Akambotoponesa mhuri yake. Ngationei kuti sei.
Dhavhidhi navarume vake vave vanetsitsi naNabhari. Vakabetsera kuchengeta makwai ake. Zvino rimwe zuva Dhavhidhi anotuma vamwe vavarume vake kundokumbira kuitirwa mutsa. Varume vaDhavhidhi vanosvika kuna Nabhari apo iye navabetseri vake vari kucheka mvere dzamakwai. Izuva ramabiko, Nabhari anezvinhu zvakanaka zvizhinji zvokudya. Zvino izvi ndozvinotaurwa navarume vaDhavhidhi: 'Tave tine tsitsi nemi. Hatina kuba api naapi amakwai enyu, asi takabetsera kuatarisira. Zvino, tapota, tipeiwo zvokudya.'
'Handingapi zvokudya zvangu kuvanhu vakadai semi,' Nabhari anodaro. Anotaura nenzira youtsinye zvikuru, achitaura zvinhu zvakashata pamsoro paDhavhidhi. Panodzokera varumevo ndokuudza Dhavhidhi nezvakwo, Dhavhidhi anotsamwa zvikuru. 'Pfekai minondo yenyu!' anoudza varume vake. Ipapo vanondouraya Nabhari navarume vake.
Mumwe wavarume vaNabhari, akanzwa mashoko outsinye akataurwa naNabhari, anoudza Abhigairi chakaitika. Pakarepo Abhigairi anogadzirira zvokudya. Anozvikwidza pambongoro ndokuenda. Paanosangana naDhavhidhi, anoburuka pambongoro yake, anofugama ndokuti: 'Ndapota, ishe, musaterera murume wangu Nabhari. Ibenzi, uye anoita zvinhu zvoupenzi. Hechi chipo. Ndapota chitorei, uye tikanganwirei nokuda kwechakaitika.'
Dhavhidhi anoti: 'Uri mukadzi akachenjera.' 'Wandidzivisa kuuraya Nabhari kutsiva utsinye hwake. Chienda kumusha zvino murugare.' Gare gare, panofa Nabhari, Abhigairi anova mumwe wavadzimai vaDhavhidhi.
1 Samueri 22:1-4; 25:1-43.
Mibvunzo
- Mukadzi ari pamufananidzo ari kuuya kuzosangana naDhavhidhi anonzi ani, uye munhu akaita sei?
- Nabhari ndiani?
- Nei Dhavhidhi achitumira vamwe vevarume vake kunokumbira kuitirwa nyasha naNabhari?
- Nabhari anotii kuvarume vaDhavhidhi, uye Dhavhidhi anoitei?
- Abhigairi anoratidza sei kuti mukadzi akachenjera?
Mibvunzo yokuwedzera
- Verenga 1 Samueri 22:1-4.
Mhuri yokwaDhavhidhi yakaratidza muenzaniso wakanaka sei wokutsigirana kwatinofanira kuita muukama hwechiKristu? (Zvir. 17:17; 1 VaT. 5:14)
- Verenga 1 Samueri 25:1-43.
Nei Nabhari achirondedzerwa nenzira yokuzvidza kudaro? (1 Sam. 25:2-5, 10, 14, 21, 25)
Vakadzi vechiKristu nhasi vangadzidzei pamuenzaniso waAbhigairi? (1 Sam. 25:32, 33; Zvir. 31:26; VaEf. 5:24)
Abhigairi akadzivisa Dhavhidhi kuti asaite zvinhu zvipi zviviri zvakaipa? (1 Sam. 25:31, 33; VaR. 12:19; VaEf. 4:26)
Zvakaitwa naDhavhidhi kumashoko aAbhigairi zvinobatsira sei varume nhasi kuti vave nemaonero anoita Jehovha vakadzi? (Mab. 21:8, 9; VaR. 2:11; 1 Pet. 3:7)
Inzwa zvimwe
Abhigairi Akaratidza Kungwara
Tingadzidzei kubva pamamiriro ezvinhu ewanano yaAbhigairi ainge akaoma?


text:
NYAYA DZOMUBHAIBHERI DZOKUDZIDZA
Nyaya dzomuBhaibheri Dzokudzidza
Munhu Ane Maperembudzi Anoporeswa!
Dzidza kubva muBhaibheri nezvemumwe musikana muduku wechiIsraeri akabatsira mukuru weuto reSiriya kuti aporeswe. Dhaunirodha nyaya yacho, verenga nyaya yacho yomuBhaibheri, uye mupfungwa dzako nyaya yacho ngaiite sokunge iri kutoitika!
Dzimwe Nyaya Pachikamu Chino
Ukatsiurwa Teerera Uchizvininipisa
Ungadzidzei pane zvakaitwa naNatani paaitsiura Dhavhidhi?
Ngwarira Kuti Usava Nezvido Zvakaipa
Ita basa iri, uye ita sokunge uri kuona zvaiitika panyaya yaDhavhidhi naBhati-shebha. Tinodzidzei?
Mwari Anoporesa Hezekiya
Verenga nyaya iyi yomuBhaibheri woona kuti ingakubatsira sei kunatsiridza minyengetero yako.


text:
ZVANDINODZIDZA MUBHAIBHERI
Zvandinodzidza muBhaibheri
Wakasikwa Nenzira Inoshamisa!
Verengai nyaya iyi nemwana wenyu. Dhaunirodhai chidzidzo ichi chiri muBhaibheri monakidzwa nokutarisa mifananidzo iripo.
Dzimwe Nyaya Pachikamu Chino
VaHebheru Vatatu
Batsirai mwana wenyu kunzwisisa kuti Shadreki, Misheki naAbhedhinego vakarambirei kupfugamira chifananidzo chamambo.
Jesu Achiri Kacheche
Dzidzisai mwana wenyu nezvekuberekwa kwaJesu.
Inguva Yekutamba Kana Kuti Yekudzikama?
Nyaya iyi inogona kukubatsirai kudzidzisa mwana wenyu kuti paImba yoUmambo hapasi pekumhanyira kana pekutambira.


text:
Chii Chinonzi Kubhabhatidzwa?
Dhaunirodha
Mhinduro yeBhaibheri
Kubhabhatidzwa kunoreva kunyudzwa nekubudiswa kunoitwa munhu mumvura. * Ndokusaka Jesu akabhabhatidzirwa murwizi rwakakura. (Mateu 3:13, 16) Saizvozvowo, murume wekuItiopiya akakumbira kubhabhatidzwa paakasvika paiva “nemvura zhinji.”
Kubhabhatidzwa kunomiririrei?
Bhaibheri rinofananidza kubhabhatidzwa nekuvigwa. (VaRoma 6:4; VaKorose 2:12) Kubhabhatidzwa mumvura kunoratidza kuti munhu ava kufa pamararamiro ake ekare uye ava kutanga upenyu hutsva semuKristu akazvitsaurira kuna Mwari. Kubhabhatidzwa uye matanho aunotora usati wabhabhatidzwa, zvese izvozvo urongwa hwaMwari hwokuti munhu ave nehana yakachena inobva pakutenda kwake muchibayiro chaJesu Kristu. (1 Petro 3:21) Ndokusaka Jesu akataura kuti vadzidzi vake vanofanira kubhabhatidzwa.
Kubhabhatidzwa mumvura kunogeza zvivi here?
Aiwa. Bhaibheri rinodzidzisa kuti ropa raJesu rakadeurwa ndiro chete rinogona kuita kuti ticheneswe pachivi. (VaRoma 5:8, 9; 1 Johani 1:7) Zvisinei, kuti munhu abatsirwe nechibayiro chaJesu, anofanira kutenda muna Jesu, ochinja mararamiro ake kuti aenderane nezvakadzidziswa naJesu, obva abhabhatidzwa.
Bhaibheri rinodzidzisa nezvekubhabhatidza vacheche here?
Aiwa, haridzidzisi izvozvo. Hapana panotaura nezvekubhabhatidzwa kwevacheche muBhaibheri. Mamwe machechi anoita mhemberero ‘yekubhabhatidza’ mucheche (vachiita zvekusasa mvura kana kuidururira mumusoro make) uye achipiwa zita. Vanhu vanobhabhatidzwa sevaKristu ndevaya chete vanenge vakura zvekuti vanenge vava kukwanisa kunzwisisa uye kudavira “mashoko akanaka pamusoro poUmambo hwaMwari.” (Mabasa 8:12) Kubhabhatidzwa ikoko kune chekuita nekunzwa shoko raMwari, kurigamuchira, uye kupfidza, asi mucheche haakwanisi kuita izvozvo.
Bhaibheri rinoratidzawo kuti Mwari anoona vana vadiki vevaKristu sevatsvene kana kuti sevakachena mukuona kwake, nemhaka yekuti vabereki vavo vanenge vakatendeka. (1 VaKorinde 7:14) Kudai vana vacheche vaifanira kubhabhatidzwa, paisazodiwa mumwe munhu akatendeka kuti ivo vanzi vatsvene. *
Zvinofungwa nevamwe panyaya yekubhabhatidzwa kwechiKristu
Zvavanofunga: Kusasa kana kuti kudurura mvura pamunhu kwakangofanana nekunyudza munhu mumvura.
Chokwadi nezvenyaya iyi: Kubhabhatidzwa kwese kunotaurwa muBhaibheri kwaisanganisira kunyudzwa mumvura. Semuenzaniso, mudzidzi Firipi paakabhabhatidza murume wekuItiopiya, “vakapinda mumvura.” Pashure pacho, ‘vakabuda mumvura.’
Zvavanofunga: Bhaibheri parinotaura nezvekuti imba yese yakabhabhatidzwa rinenge richirevawo vacheche vemumhuri idzodzo. Semuenzaniso, richitaura nezvemurindi wejeri: “Vose zvavo, iye nevokwake vakabhabhatidzwa.”
Chokwadi nezvenyaya iyi: Nhoroondo yekutendeuka kwemurindi wejeri inoratidza kuti vaya vakabhabhatidzwa vakanga vanzwisisa “shoko raJehovha” uye kuti ‘vakafara kwazvo.’ (Mabasa 16:32, 34) Izvozvo zvinoita kuti titi vacheche vaiva mumhuri yemurindi iyeye wejeri havana kubhabhatidzwawo, nekuti vaisakwanisa kunzwisisa shoko raJehovha.
Zvavanofunga: Jesu akadzidzisa kuti vacheche vanofanira kubhabhatidzwa paakati Umambo ndehwevana vadiki.
Chokwadi nezvenyaya iyi: Jesu paakataura mashoko iwayo akanga asiri kutaura nyaya yekubhabhatidzwa. Asi kuti airatidza kuti vaya vanokodzera kupinda muUmambo hwaMwari vanofanira kuita sevana, pakuti vanofanira kuva vanyoro uye vanodzidzisika.
^ ndima 3 Shoko rechiGiriki rakashandurwa kuti “kubhabhatidzwa” rinobva pamudzi wechiito chinoreva “kunyudza.” Ona bhuku rinonzi Theological Dictionary of the New Testament, Volume I, peji 529.
^ ndima 10 Maererano nebhuku rinonzi The International Standard Bible Encyclopedia, “muTestamende Itsva hapana panombotaura nezvekubhabhatidzwa kwevacheche.” Rinotaura kuti tsika yacho yakatangira “pamafungiro asiri iwo uye ekuwedzeredza panyaya yemaonerwo aiitwa kubhabhatidzwa,” ekuti kubhabhatidzwa pachakwo kunogeza zvivi.
^ ndima 13 Mubhuku rinonzi New Catholic Encyclopedia pamusoro unoti “Baptism (in the Bible),” panoti: “Zviri pachena kuti paibhabhatidzwa munhu muChechi aiita zvekunyudzwa mumvura.”—Volume 2, peji 59.
Inzwa zvimwe
Kubhabhatidzwa uye Ukama Hwako naMwari
Unofanira kuita sei kuti uzobhabhatidzwa? Verenga unzwe kuti kubhabhatidzwa kunorevei uye kunoitwa sei.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
13 Sauro akanga aine makore [?] paakatanga kutonga,+ uye akatonga Israeri kwemakore maviri.
2 Sauro akasarudza varume zviuru zvitatu pavaIsraeri; uye zviuru zviviri zvakava naSauro kuMikmashi+ nomunzvimbo ine makomo yeBheteri, chiuru chaiva naJonatani+ kuGibhiya+ raBhenjamini, uye vamwe vanhu vose akavarega vachienda, mumwe nomumwe kutende rake.
3 Jonatani akabva auraya boka revarwi+ revaFiristiya+ rakanga riri muGebha;+ vaFiristiya vakazvinzwa. Asi Sauro akaita kuti hwamanda iridzwe+ munyika yose, achiti: “VaHebheru ngavanzwe!”
4 VaIsraeri vose vakanzwa zvichinzi: “Sauro auraya boka revarwi revaFiristiya, zvino vaIsraeri vava kuvengwa kwazvo+ nevaFiristiya.” Naizvozvo vanhu vakaunganidzwa kuti vatevere Sauro kuGirigari.+
5 Zvino vaFiristiya vakaungana kuti varwe nevaIsraeri, ngoro dzehondo+ zviuru makumi matatu nevatasvi vemabhiza zviuru zvitanhatu nevanhu vakawanda sejecha riri pamhenderekedzo yegungwa;+ vakaenda vakatanga kudzika musasa muMikmashi kumabvazuva kweBheti-avheni.+
6 Varume vaIsraeri vakaona kuti vakanga vachitambudzika kwazvo,+ nokuti vanhu vakanga vamanikidzwa kwazvo; uye vanhu vakavanda mumapako+ nomumakomba nomumabwe nomuninga nomumakomba emvura.
7 VaHebheru vakatoyambuka rwizi rwaJodhani+ vachienda kunyika yaGadhi+ neyaGiriyedhi. Asi Sauro akanga achiri muGirigari, uye vanhu vose vaidedera pavaimutevera.+
8 Akaramba achimirira kwemazuva manomwe kusvikira nguva yakatarwa yakanga yataurwa naSamueri;+ asi Samueri haana kusvika kuGirigari, uye vanhu vakanga vachipararira vachimusiya.
9 Sauro akazoti: “Ndiunzirei chibayiro chinopiswa nezvibayiro zvokugoverana pedyo.” Naizvozvo akapa chibayiro chinopiswa.+
10 Paakangopedza kupa chibayiro chinopiswa, Samueri akabva asvika. Naizvozvo Sauro akabuda kuti amuchingure uye amukwazise.+
11 Samueri akabva ati: “Waitei?”+ Sauro akati: “Ndaona kuti vanhu vanga vapararira vachindisiya,+ uye imi—hamuna kuuya mumazuva akatarwa,+ uye vaFiristiya vanga vachiungana kuMikmashi,+
12 naizvozvo ndati,+ ‘Zvino vaFiristiya vachauya kuzorwa neni kuGirigari, uye handisati ndakumbira kunzwirwa nyasha naJehovha.’ Naizvozvo ndazvigombedzera+ ndikapa chibayiro chinopiswa.”
13 Samueri akabva ati kuna Sauro: “Waita zvoupenzi.+ Hauna kuchengeta murayiro+ waJehovha Mwari wako waakakurayira,+ nokuti, kudai wanga wadaro, Jehovha aizosimbisa umambo hwako pavaIsraeri nokusingagumi.
14 Zvino umambo hwako hahuzogari.+ Jehovha achazvitsvakira munhu anodiwa nomwoyo wake;+ uye Jehovha achamurayira kuti ave mutungamiriri+ wevanhu vake, nokuti iwe hauna kuchengeta zvawakarayirwa naJehovha.”+
15 Samueri akabva asimuka, akaenda kuGibhiya raBhenjamini achibva kuGirigari, uye Sauro akaverenga vanhu, vaakanga achinavo, varume vanenge mazana matanhatu.+
16 Sauro nomwanakomana wake Jonatani nevanhu vaakanga achinavo vakanga vachigara muGebha+ raBhenjamini. Asi vaFiristiya vakanga vadzika musasa muMikmashi.+
17 Uto revapambi raibuda richibva kumusasa wevaFiristiya rakaita mapoka matatu.+ Rimwe boka raitsaukira kumugwagwa wokuOfra,+ kunyika yeShuari,
18 rimwe boka raitsaukira kumugwagwa wokuBheti-horoni,+ uye boka rechitatu raitsaukira kumugwagwa wokumuganhu wakatarira kumupata weZebhoimu, nechokurenje.
19 Zvino munyika yose yaIsraeri makanga musina kana mupfuri, nokuti vaFiristiya vakanga vati: “Kuitira kuti vaHebheru vasagadzira bakatwa kana kuti pfumo.”+
20 VaIsraeri vose vaienda kuvaFiristiya kuti mumwe nomumwe anorodzerwa muromo wegejo rake kana kuti bhidha rake kana kuti demo rake kana kuti jeko rake.+
21 Kurodza miromo yemagejo nemabhidha nezvishandiso zvine zvokubayisa zvitatu nematemo uye kusunga zvakasimba zvokubayisa nzombe+ kwaiita pimu.
22 Pazuva rokurwa hapana bakatwa+ kana pfumo raiva muruoko rwomunhu chero upi zvake pavanhu vakanga vaina Sauro naJonatani; asi Sauro+ nomwanakomana wake Jonatani ndivo vaiva nazvo.
23 Zvino boka revarwi vanorinda+ vevaFiristiya raibuda roenda kumupata wokuMikmashi.+
Tumirawo vamwe
Tumirawo vamwe
1 Samueri 13
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=9&Chapter=13&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D9%26Chapter%3D13%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NYAYA IRI PAKAVHA: UNOFANIRA KUTYA KUGUMA KWENYIKA HERE?
Kuguma Kwenyika
—Unokutya, Unokutarisira Kana Kuti Waneta Nokukumirira Here?
Unonzwa sei paunofunga nezvemusi wa21 December 2012, wainzi nevakawanda ndiwo waizochinja zvinhu munyika yose? Zvawaitarisira pamusi uyu zvinogona kunge zvakaita kuti uzorodzwe, uore mwoyo kana kuti ufinhikane. Kuti uku kwaivawo kumwe kurasika pakufungidzira zuva rekuguma kwenyika here?
Ko zvakadini ne“kuguma kwenyika” kunotaurwa muBhaibheri? (Mateu 24:3, Bhaibheri Dzvene muChiShona Chanhasi) Vamwe vanotya kuti pasi redu richapiswa nemoto. Vamwe vanofarira kuona zvichazoitika panguva yemugumo. Vamwe vaneta nokuudzwa kuti mugumo wava pedyo. Asi nyika ichaguma zvechokwadi here? Chokwadi panyaya iyi ndechipi?
Ungashamisika paunonzwa zvinonyatsotaurwa neBhaibheri nezvekuguma kwenyika. Haringotipi zvikonzero zvokuti titarisire mugumo chete asi rinoratidzawo kuti vamwe vaizoona sokuti mugumo wanonoka uye vaizoneta nokumirira. Tinokukumbira kuti uongorore kuti Bhaibheri rinopindura sei mibvunzo inowanzobvunzwa nevanhu nezvemugumo wenyika.
Nyika ichaparadzwa nemoto here?
MHINDURO YEBHAIBHERI: “[Mwari] akavaka nheyo dzenyika panzvimbo dzayo dzisingachinji; haizozununguswi nokusingagumi, kana kuti nokusingaperi.”—PISAREMA 104:5.
Nyika haisi kuzoparadzwa nemoto kana kuti neimwe nzira. Asi Bhaibheri rinodzidzisa kuti nyika ndiwo musha wevanhu nokusingaperi. Pisarema 37:29 inoti: “Vakarurama vachagara nhaka yenyika, vachagara mairi nokusingaperi.”—Pisarema 115:16; Isaya 45:18.
Paakasika nyika, Mwari akati yakanga ‘yakanaka kwazvo’ uye achiri kuiona saizvozvo. (Genesisi 1:31) Pane kufunga nezvekuiparadza, ari kutovimbisa kuti achaparadza “vaya vanoparadza nyika,” uye haazoregi nyika ichiparara zvokusagadzirisika.—Zvakazarurwa 11:18.
Asi unganetseka nezvinotaurwa pana 2 Petro 3:7. Ndima iyi yeBhaibheri inoti: “Matenga nenyika zviripo iye zvino zvakachengeterwa moto.” Izvi hazviratidzi kuti nyika ichaparadzwa nemoto here? Chiripo ndechokuti mune dzimwe ndima dzeBhaibheri, “matenga,” “nyika” uye “moto” zvinofananidzira zvimwe zvinhu. Somuenzaniso, Genesisi 11:1 painoti: “Zvino nyika yose yakaramba iine mutauro mumwe chete,” shoko rokuti “nyika” rinenge richireva vanhu.
Mamwe mashoko ari pedyo neari pana 2 Petro 3:7 anoratidza kuti matenga, nyika uye moto zvinotaurwa mundima iyoyo ndezvokufananidzira. Ndima 5 ne6 dzinozvifananidza nezvakaitika paMafashamo emunguva yaNoa. Panguva iyoyo nyika yekare yakaparadzwa asi pasi redu rakaramba riripo. Saka Mafashamo akaparadza “nyika,” kureva vanhu vaiita zvechisimba. Akaparadzawo “matenga,” kureva vaya vaitonga vanhu vakaipa ivavo. (Genesisi 6:11) Saizvozvowo moto wakafanotaurwa pana 2 Petro 3:7 unofananidzira kuparadzwa zvachose kuchaitwa vanhu vakaipa pamwe nehurumende dzavo dzine uori.
Chii chichaitika pakuguma kwenyika?
MHINDURO YEBHAIBHERI: “Nyika iri kupfuura pamwe chete nokuchiva kwayo, asi uyo anoita kuda kwaMwari anoramba aripo nokusingaperi.”—1 JOHANI 2:17.
“Nyika” ichapfuura harisi pasi redu asi inoreva vanhu vari munyika vasingaiti zvinodiwa naMwari. Sezvingaitwa nachiremba anobvisa bundu rekenza pamurwere kuti amuponese, Mwari ‘achaparadza’ vanhu vakaipa panyika kuitira kuti vanhu vakanaka vasare vachinakidzwa neupenyu. (Pisarema 37:9) Saka “kuguma kwenyika” kunotova chinhu chakanaka.
Maonero aya akanaka nezve“kuguma kwenyika” anoratidzwa mune mamwe maBhaibheri ayo anoti “kuguma kwemamiriro ezvinhu epanguva yacho.” (Mateu 24:3; New International Version) Sezvo vanhu vakaipa vari ivo vachaparadzwa, zvine musoro kugumisa kuti nyika ichasara iripo iine vanhu vakanaka. Bhaibheri rinoratidza kuti izvi ndizvo zvichaitika nokuti rinotaura nezve“mamiriro ezvinhu epanguva inouya.”—Ruka 18:30.
Jesu akati nguva iyi ichauya inonzi ye“kuvandudzwa kwezvinhu zvose.” Panguva iyi Jesu achaita kuti vanhu vararame sezvaidiwa naMwari kubvira pakutanga. (Mateu 19:28, Bhaibheri Dzvene muChiShona Chanhasi) Pashure peizvi, tichanakidzwa nezvinotevera:
- Nyika inenge iri paradhiso, tisisina chokutya uye tisisina chatinoshaya.—Isaya 35:1; Mika 4:4.
- Basa rinogutsa uye rinofadza.—Isaya 65:21-23.
- Kurapwa kwezvirwere zvose.—Isaya 33:24.
- Kudzorerwa pakuva vadukuzve kwevakwegura.—Jobho 33:25.
- Kumutswa kwevakafa.—Johani 5:28, 29.
Kana tikaita “kuda kwaMwari,” kureva zvaanotiudza kuti tiite, hatifaniri hedu kutya kuguma kwenyika. Pane kudaro, tinogona kutokumirira nechido.
Ichokwadi here kuti nyika yava kuda kuguma?
MHINDURO YEBHAIBHERI: “Pamunoona zvinhu izvi zvichiitika, zivai kuti umambo hwaMwari hwava pedyo.”—RUKA 21:31.
Mubhuku rake rinonzi The Last Days Are Here Again, Muzvinadzidzo Richard Kyle akanyora kuti “kuchinja kwezvinhu nokukurumidza uye mhirizhonga zviri kuitika zvinoita kuti pave nemamiriro ezvinhu akafanotaurwa ekuguma kwenyika,” kunyanya kana kuchinja kwacho uye mhirizhonga zvanyanyisa.
Zvisinei, vaprofita vomuBhaibheri vakataura nezvemugumo vakanga vasiri kuedza kuratidza kuti nei zvakaipa zvaiitika munguva yavo. Asi vakafemerwa naMwari kuti vataure zvinhu zvaizoratidza kuti kuguma kwenyika kwava pedyo. Chimboona humwe uprofita hwacho, woongorora kana huri kuzadzika munguva yedu.
- Hondo, nzara, kudengenyeka kwenyika, uye matenda anouraya.—Mateu 24:7; Ruka 21:11.
- Kuwedzera kwekuparwa kwemhosva.—Mateu 24:12.
- Vanhu vanoparadza nyika.—Zvakazarurwa 11:18.
- Vanhu vanozvida, vanoda mari uye vanoda mafaro asi vasingadi Mwari.—2 Timoti 3:2, 4.
- Kuparara kwemhuri.—2 Timoti 3:2, 3.
- Kuramba uchapupu hwokuti mugumo wava pedyo kunoitwa nevakawanda.—Mateu 24:37-39.
- Kuparidzirwa kwemashoko akanaka eUmambo hwaMwari munyika yose.—Mateu 24:14.
Sezvakafanotaurwa naJesu, patinoona “zvinhu zvose izvi,” ngatizivei kuti kuguma kwenyika kwava pedyo. (Mateu 24:33) Zvapupu zvaJehovha zvinodavira kuti uchapupu hwacho huri pachena uye vanoparidza vachiudza vamwe zvavanotenda munyika 236.
Tarisiro dzisiri dzechokwadi dzinoreva here kuti mugumo hauzombofi wakauya?
MHINDURO YEBHAIBHERI: “Chero panguva yavachati: ‘Rugare nokuchengeteka!’ kuparadzwa kusingatarisirwi kuchabva kwakurumidza kuvawira sokurwadziwa kwomukadzi ane pamuviri; uye havangambopukunyuki.”—1 VATESARONIKA 5:3.
Bhaibheri rinofananidza kuparadzwa kwenyika nekuuya kunoita marwadzo epamuviri nokuti amai vanototi varwadziwe chete uye marwadzo acho anongoerekana auya. Mazuva ekupedzisira anozotisvitsa pamugumo akafananawo nepamuviri, nokuti amai vane pamuviri vanoona zviratidzo zvakawanda zvinoratidza kuti vava pedyo nokusununguka. Chiremba wavo anogona kufungidzira kuti vachasununguka rinhi; asi kunyange zvikazononoka, amai vacho vanongoramba vaine chokwadi kuti mwana wavo achazvarwa nokukurumidza. Saka, kunyange zvazvo mugumo usina kuuya pawaitarisirwa nevamwe, izvozvo hazvirevi kuti ano haasisiri “mazuva okupedzisira.”—2 Timoti 3:1.
Ungabvunza kuti, ‘Kana chiratidzo chokuti tava pedyo nomugumo chiri pachena kudaro, nei vakawanda vasingazvioni?’ Bhaibheri rinoratidza kuti mugumo paunenge wava pedyo, vakawanda vachatofunga kuti uchapupu hwacho ndehwekutamba. Pane kuti vabvume kuti zvinhu zviri kuwedzera kuipa uye vari kurarama mumazuva okupedzisira, vaizoseka vachiti: “Kubvira pazuva rakarara madzitateguru edu murufu, zvinhu zvose zviri kuramba zvakaita sezvazvakanga zvakangoita kubvira pazvakatanga kusikwa.” (2 Petro 3:3, 4) Chiratidzo chemazuva okupedzisira chakajeka, asi vakawanda havana basa nacho.—Mateu 24:38, 39.
Nyaya ino yangokurukura humwe uchapupu hwemuMagwaro hwokuti mugumo wava pedyo. * Ungada here kudzidza zvakawanda? Kana zvakadaro, wadii kutaura neZvapupu zvaJehovha wobvuma kudzidza Bhaibheri usingabhadhari? Munogona kudzidzira kumba kwako, pane imwe nzvimbo yakakunakira, kana kuti kunyange parunhare. Chinongodiwa inguva yako chete, uye uchabatsirwa zvikuru.
^ ndima 39 Kuti uwane mamwe mashoko, ona chitsauko 9 chinoti, “Tiri Kurarama Mu‘mazuva Okupedzisira’ Here?” mubhuku rinonzi Bhaibheri Rinombodzidzisei Chaizvo? rakabudiswa neZvapupu zvaJehovha.
Inzwa zvimwe
Tiri Kurarama Mu“mazuva Okupedzisira” Here?
Verenga unzwe kuti sei tichiti zviri kuitika mazuva ano zvinoratidza kuti tiri kurarama mu“mazuva okupedzisira” sezvakagara zvataurwa neBhaibheri.
Zvidzidzo zveBhaibheri Zvinoitwa Sei?
Pasi rose Zvapupu zvaJehovha zvinozivikanwa nokukurukura nevanhu Bhaibheri. Tarisa uone maitiro avanoita.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
13 Mugore rechimakumi maviri nematatu raJehoashi+ mwanakomana waAhaziya+ mambo waJudha, Jehoahazi+ mwanakomana waJehu+ akava mambo waIsraeri muSamariya kwemakore gumi nemanomwe.
2 Akaramba achiita zvakaipa pamberi paJehovha,+ akatevera chivi chaJerobhoamu+ mwanakomana waNebhati, chaakatadzisa Israeri nacho.+ Haana kutsauka pachiri.
3 Jehovha akatsamwira+ vaIsraeri kwazvo, zvokuti akavaisa muruoko rwaHazaeri+ mambo weSiriya nomuruoko rwaBheni-hadhadhi+ mwanakomana waHazaeri mazuva avo ose.
4 Kwapera nguva yakati, Jehoahazi akatsvaka kunzwirwa nyasha+ naJehovha, zvokuti Jehovha akamuteerera;+ nokuti akanga aona kudzvinyirirwa kwaiitwa Israeri,+ nokuti mambo weSiriya akanga avadzvinyirira.+
5 Naizvozvo Jehovha akapa vaIsraeri muponesi,+ zvokuti havana kuzodzvinyirirwa neSiriya, uye vanakomana vaIsraeri vakaramba vachigara mumisha yavo sezvavaiita kare.+
6 (Asi havana kurega chivi cheimba yaJerobhoamu, chaakatadzisa Israeri nacho.+ Akafamba machiri;+ uye kunyange danda dzvene+ rakanga rimire muSamariya.)
7 Nokuti iye akanga asina kusiyira Jehoahazi varwi chero vapi zvavo kunze kwevatasvi vemabhiza makumi mashanu nengoro gumi nevarume zviuru gumi vaifamba netsoka,+ nokuti mambo weSiriya akanga avaparadza,+ kuti avaite seguruva riri pari kupurwa.+
8 Mamwe mabasa ose aJehoahazi nezvose zvaakaita nokuva kwake nesimba, hazvina kunyorwa here mubhuku+ remabasa emazuva emadzimambo aIsraeri?
9 Jehoahazi akazorara nemadzitateguru ake, vakamuviga muSamariya;+ uye mwanakomana wake Jehoashi+ akatanga kutonga panzvimbo pake.
10 Mugore rechimakumi matatu nemanomwe raJehoashi mambo waJudha, Jehoashi+ mwanakomana waJehoahazi akava mambo waIsraeri muSamariya kwemakore gumi nematanhatu.
11 Akaramba achiita zvakaipa pamberi paJehovha.+ Haana kurega zvivi zvose zvaJerobhoamu mwanakomana waNebhati, zvaakatadzisa Israeri nazvo.+ Iye akafamba mazviri.
12 Mamwe mabasa ose aJehoashi nezvose zvaakaita nokuva kwake nesimba nokurwa kwaakaita+ naAmaziya mambo waJudha, hazvina kunyorwa here mubhuku+ remabasa emazuva emadzimambo aIsraeri?
13 Jehoashi akazorara nemadzitateguru ake, Jerobhoamu+ akagara pachigaro chake choumambo. Jehoashi akavigwawo muSamariya pamwe chete nemadzimambo aIsraeri.+
14 Zvino Erisha+ akanga ava kurwara nechirwere chaizomuuraya.+ Naizvozvo Jehoashi mambo waIsraeri akaenda kwaaiva, akatanga kuchemera pachiso chake achiti: “Baba vangu,+ baba vangu kani, ngoro yehondo yaIsraeri nevatasvi vake vemabhiza!”+
15 Erisha akati kwaari: “Tora uta nemiseve.” Naizvozvo akatora uta nemiseve.
16 Akati kuna mambo waIsraeri: “Bata uta.” Naizvozvo akahubata, Erisha achibva aisa maoko ake pamaoko+ amambo.
17 Akabva ati: “Vhura hwindo rokumabvazuva.” Naizvozvo akarivhura. Erisha akazoti: “Pfura!” Naizvozvo akapfura. Zvino iye akati: “Museve waJehovha woruponeso, iwo museve woruponeso+ unorwisa Siriya! Iwe uchakunda Siriya kuAfeki+ kusvikira waiparadza chose.”
18 Zvino akati: “Tora miseve yacho.” Iye akaitora. Akabva ati kuna mambo waIsraeri: “Pfura pasi.” Naizvozvo akapfura katatu ndokurega.+
19 Munhu waMwari wechokwadi+ akamutsamwira; nokudaro akati: “Waifanira kupfura kashanu kana katanhatu! Kudai wadaro waizokunda Siriya kusvikira waiparadza chose, asi zvino uchakunda Siriya katatu.”+
20 Pashure paizvozvo Erisha akafa, vakamuviga.+ Zvino kwaiva nemapoka evapambi+ evaMoabhi+ aigara achiuya munyika pakutanga kwegore.
21 Zvavakanga vachiviga mumwe murume, vakaona boka revapambi. Vakabva vakanda murume wacho muguva raErisha, vakaenda. Murume wacho paakagunzva mapfupa aErisha, akabva ava mupenyu,+ akamira netsoka dzake.+
22 Zvino Hazaeri+ mambo weSiriya akadzvinyirira+ vaIsraeri mazuva ose aJehoahazi.
23 Asi Jehovha akavanzwira nyasha,+ akavanzwira ngoni,+ akafunga nezvavo nokuda kwesungano yake+ naAbrahamu,+ Isaka+ naJakobho;+ uye haana kuda kuvaparadza,+ uye haana kuvarasa vachibva pamberi pake kusvikira zvino.
24 Hazaeri mambo weSiriya akazofa, mwanakomana wake Bheni-hadhadhi akatanga kutonga panzvimbo pake.
25 Jehoashi mwanakomana waJehoahazi akatorerazve Bheni-hadhadhi mwanakomana waHazaeri maguta aakanga atorera Jehoahazi baba vake muhondo. Jehoashi akamukunda katatu, akatorazve maguta aIsraeri.+
Tumirawo vamwe
Tumirawo vamwe
2 Madzimambo 13
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=12&Chapter=13&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D13%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg